ur C’haper droch | Daskor\nNe fell ket din, tamm ebet, lavaret eo droch kement den a zo war-dro Beg ar Raz. Nann, nann ! Pell ac’hano ! Krediñ a ran koulskoude ez eus dre eno un amziod, un hanter fur bennak, evel el lec’hioù all. Ar C’haper a zisplegin deoc’h e zoare, ne oa nag eus Kledenn nag eus Plogoñv ; eus an Enez Sizun e oa genidik.\nGwenole Mellfaout (hennezh eo e anv) a ranke bezañ ganet da sadorn goude koan diwezhad, rak gwall skañvik oa e dammig penn dindan e gozh tog. Gwelet a reoc’h an dra-se hoc’h-unan pa glevoc’h an troioù divalav a c’hoarvezas gantañ, ur bloavezh bennak a zo, en un ober e dro e Kemper da zeiz foar vras Hanter Ebrel, daoust d’e wreg, Mari-Gaid.\nGwenole n’en doa gwelet betek neuze nemet dour sall, bili gwenn ha bezhin druz an Enez Sizun ; kent-se, pa ziskennas eus e vag war an douar-bras e porzh Douarnenez, e oa souezhet hag e chome sebezet, koulz lavaret, bep kammed ma rae.\n- Setu amañ un ti hag a zo uhel avat, emezañ. Penaos an tanfoeltr e c’heller kaout plas a-walc’h, ichou a-walc’h, er-maez da sevel tiez ken bras-se ?\nA bep seurt e lavare en ur vont gant an hent etrezek Kemper.\nE-kreiz ul lanneg e welas ur vilin avel, gant he bannoù hag he ibilioù goloet a lien. Ar vilin n’ez ae ket en-dro d’an ampoent, hag he bannoù a chome e kroaz.\n– Biskoazh kement all ! eme Gwenole, petra eo an istrogell-se ?... A ! e pelec’h e oa va sammig spered ganin ? Soñj am eus bremañ, war an douar-bras e kaver kalz a groazioù ; sur a-walc’h hounnezh a zo unan anezho... Me ho salud, Kroaz va Salver !...\nHag ar C’haper o vont war benn e zaoulin da ober ur pennadig pedenn, rak un den a feiz bev e oa, daoust dezhañ bezañ hir e zivskouarn !...\nWar-dro ar c’hreisteiz, Gwenole a zegouezhas e Kemper. Kristenien, nag eñ a zigoras du-se frank e c’henoù e kêr Sant Korantin ! Da gentañ tra, e reas an dro da blasenn al loened-korn.\n– Nag a saout, emezañ, souezhet a-grenn ; nag a saout, paotred paour ! Saout leueoù, saout laezh ! A ! pa soñjan, ni, du-mañ en Enez Sizun, n’eus nemet div vuoc’h ganeomp : unan d’an Aotroù Person, hag eben d’an Aotroù Maer. Gwir eo ivez, du-mañ n’eo nag hir na druz ar peuriñ ganeomp.\nHag eñ pelloc’h da gaout ar c’holeoù bras hag an ejened lart-toaz\n– Aotroù Doue, eme hor C’haper, biskoazh em buhez ne welis loened par d’ar re-se ! End-eeun, tud a rank bezañ o vevañ war an douar-bras koulskoude, peogwir an holl loened-se a zo da vezañ gwerzhet, lazhet ha debret betek an hini diwezhañ. O ! Ya, nag a bet a zo brasoc’h eget an Enez Sizun ! Ouzhpenn kant gwech marteze !\nHag ar C’haper o vont ac’hano da ober ur bale betek marc’had ar c’hezeg. Souezhet-marv, sabatuet naet, sebezet-holl, mantret-krenn, e chomas eno ur pennadig, digor-bras e c’henoù ha difronket e zaoulagad. Ne chomas ket re bell koulskoude, rak ne grede na troiñ na distroiñ e tu ebet, na fiñval na flach an disterañ ; a-boan m’o doa e zivesker nerzh a-walc’h da zerc’hel anezhañ en e sav.\nMa n’en defe ket gwelet kement a dud ha ma oa eno war-dro al loened kaer-se, me ’gred a-walc’h, neuze e vije pignet an derzhienn grenerezh war chouk Gwenole hag e vije tec’het hemañ kuit ac’hano gant ur c’horfad spont ! Met nann ! Kaer o doa ar roñsed gwinkal ha dispac’hañ, kaer o doa ar mammoù-kezeg gervel d’o c’haout ebeulien hag ebeulezed ken na dregerne al leurgêr gant o mouezhioù, an dud ne spontent ket evit se, hag ar varc’hadourien ne gollent ket nebeutoc’h o amzer o varc’hata hag o c’hlabousat. N’eus forzh, petra bennak ma wele ar re all o vont hag o tont dizaon dre eno, Gwenole Mellfaout ne oa ket dinec’h, na dispont kennebeut ?\nPeadra, emezañ, am eus gwelet ar c’hezeg evel-se. Ma tegasfe unan bennak eus ar re-se, nag a dud a vefe breset, gloazet, lazhet marteze ; rak na buan e tegouezh droug !... Deomp ac’hann, tost da ziv eur heol eo, a gredan... Koulskoude me ’garfe bezañ gellet prenañ ur marc’h bihan da gas ganin d’an Enez Sizun !...\n– Sell ! Aze bara o werzhañ. Naon du a zo deut din o chakañ goullo abaoe ar mintin-mañ !\nHag e prenas un tamm bara lakez hag un daou wennegadig silzig kamm da zebriñ gantañ...\nEn ur vont penn-da-benn gant ar ruioù, e tegouezhas dirak an iliz-veur.\n– Feiz da’m Doue ! eme ar C’haper, setu aze ur chapel gaer en enor da Sant Korantin ; met perak an tanfoeltr ez eus pignet aze daou dour war an doenn ? Gwelloc’h e vije kas unan eus ar re-se d’an Enez Sizun du-mañ, nemet an dra-se ne blijfe ket a-dreist da Sant Kaourintin. N’eus forzh, mont a ran atav e-barzh da lavaret va fater.\nEchu e bedenn gantañ, Gwenole a deuas war blasenn an iliz da sellet ouzh ar stalioù-mezher, ouzh marc’hadourien priajoù Lok-Maria. E oa war-bouez ober e soñj da glask penn an hent da vont d’ar gêr, pa welas un den o werzhañ sitrouilhez. Ar C’haper n’en doa morse gwelet traoù e-giz-se.\n– Petra ’werzhit aze ? emezañ d’ar marc’hadour.\nHemañ a gredas e a oc’h ober ar sod anezhañ, hag a respontas ken buan hag hep c’hoarzhin :\n– Gwelet a rit hoc’h-unan, va den ; n’eus ket kalz a varc’hadourezh mui ganin, rak mat eo bet ar foar war ar vioù kezeg.\n– Petra ? Salver benniget ! eme ar C’haper ; vioù kezeg eo ar re-se ? Feiz da’m Doue, biskoazh em buhez ne welis vioù pa d’ar vioù-se ! A ! petra ’soñjan-me ? Neuze, mar prenan ur vi kazeg diganeoc’h, e c’hellin kaout ur marc’h bihan diwarnañ ?\n– Ya, ur marc’h pe ur gazeg, n’on ket evit lavaret deoc’h pehini ; met unan a zaou, netra suroc’h na sklêroc’h.\nHa Gwenole Mellfaout, leun e benn a huñvreoù, a chomas ur frapadig da soñjal.\n– Vioù er mod-se a zo ker, n’int ket ? emezañ.\n– Nann, n’int ket sur, a respontas ar marc’hadour ; war-greiz ar foar ez aent betek pemzek, c’hwezek real an tamm. Bremañ ar re vrasañ zo aet er-maez ; koulskoude setu amañ unanig brav. Mat ! klaskit ho pezh skoed, skoit aze hag e vezo deoc’h !\n– Ur pezh skoed n’eo ken ? eme Gwenole ; peadra zo ganin neuze c’hoazh. Va yalc’h n’eo ket eus ar reutañ, koulskoude trizek reak, daou wenneg ha tri liard a zo enni.\nHag e paeas, hag e skoulmas e vi kazeg en e vouchouer-fri, ha ’ya etrezek Douarnenez da glask e vag da distroiñ d’an Enez Sizun, laouen an tamm anezhañ, me ’gav din, laouen o vezañ bet amziod, fur-sot a-walc’h da brenañ ur skoed ur gozh sitrouilhezenn.\nGwenole Mellfaout, dre ma vuzule hent, a soñje ennañ e-unan :\n– Va gwreg a zifenn ouzhin dont da foar Hanter-Ebrel, an arsodez zo anezhi. Met pa welo ar vi kazeg !... A ! Pa soñjan, me a gaso d’an Enez Sizun ar c’hentañ penn-kezeg a vo bet morse enni. Hiviziken me ’vo prizet gant an dud du-mañ, ha piv ’oar ? evidon-me ne lavaran ket nann, marteze a-benn an taol kentañ, e vezin anvet da veur a lec’h « Tonton François » hag a zo deut da vezañ bouzar un tammig mat zoken... Evit gwir, me n’on ket un diod, un azen, e-giz m’o deus c’hoant hiniennoù da grediñ, da lavaret zoken, ha va gwreg da gentañ.\nHa Gwenole a yae gant e hent, sonn ha sart : ne oa ket mestr d’e blijadur, d’e levenez dre ma soñje e vije hepdale re-bell, maer en e barrez. Ha penaos ’ta ne vije ket maer ? Gwir eo ne ouie na skrivañ na lenn nemet war un tamm bara hag ur grampouezenn ; met a-hent-all, daoust ha n’eo ket eñ en dije an enor da gas d’an Enez Sizun ar c’hentañ penn-kezeg a vije bet eno a-viskoazh ? Hag e dammig kalon a dride, a biltrote dindan e chupenn, pa soñje e oa ar marc’h bihan aze e-barzh ar vi kazeg, skoulmet mat en e vouchouer-fri, a-istribilh ouzh e zorn.\nGant amzer ha dre bilpazañ\nE reer an hent ar pellañ.\nHa setu hor C’haper da droiñ un tammig er-maez an hent evit... dizourañ, respet deoc’h, ouzh ur vodenn lann, e-harz ur bern mein. N’ouzon dare penaos, met e vouchouer hag en doa koachet dindan e vrec’h a risklas ; hag, a-barzh ma c’hellas Gwenole Mellfaout diarbenn an taol, e kouezhas d’an douar a-stok.\n– Salver Doue, eme ar C’haper, emaon rivinet ! Sur a-walc’h ar vi a zo rannet ha ne deuio ken da vat !\nHag e stouas da dapañ e vi kazeg. Siwazh, siwazh !... Ar sitrouilhezenn he doa stoket ouzh ur beg maen hag a oa digoret dre an hanter... An dour a redas bilh-bilh eus daoulagad Gwenole, kement e klemmas.\nHogen, ur c’had hag a oa hanter-gousket en he gwele, e-kreiz ar vodenn lann, a zihunas a-grenn o klevet trouz ha klemmoù, hag hi ken buan d’en em zifretañ kuit ac’hano, gwellañ ha buanañ m’her gouie ober ! Ar C’haper, ha n’en doa ken soñj nemet en e vi kazeg (hag en enorioù siwazh ! kollet) her gwelas o tilammet kuit. Hag eñ war he lerc’h ivez ; met re lovr e oa e zivesker e-skoazh re al loen besk divskouarn hir...\nHag e glemmoù a yae en-dro pounneroc’h ha war washaat.\n– Setu aze, emezañ, en ur zifronkañ etre daou bennad leñvañ, setu aze ar pezh am eus kollet ! Na lijer e oa va ebeul bihan, hag eñ c’hoazh o paouez dont er-maez eus ar vi ! Pebezh louan en dije graet hennezh ! A, Salver benniget !... Daoust d’ar pezh a c’hellfe va gwreg randonañ din, evit ar bloaz a zeu e tistroin adarre da Foar Hanter-Ebrel da Gemper-Korantin ; ha, kousto pe gousto, ur vi kazeg a brenin c’hoazh, kentoc’h daou eget unan zoken ; rak sklêr eo da’m daoulagad, mar gellan kaout ur marc’h en Enez Sizun, hep mar ebet me ’vo lakaet da ver e-lec’h « Tonton François ».\nHa war gement-se, Gwenole Mellfaout, trist e benn, mezhek ha kouezhet e glipenn, a gemeras e hent etrezek Douarnenez.\nAntronoz, pa zegouezhas er gêr, en Enez Sizun, pa gontas e droioù da Vari-Gaid, ar fur-sod a glevas pedennoù ha sermonioù digant e « Hini Gozh ». Rak houmañ, ret eo krediñ, n’he doa ket fiziañs er vioù kezeg !...\nA ! paourkaezh Gwenole Mellfaout !! Kaper droch, droch ken a rae flav !!!\nBook traversal links for ur C’haper droch\n‹ Amzerioù kentañ ma eontr kozh (3)\nur Gontadenn eus bro ar C’haperien ›


Pajenn:Le Gonidec - Bibl Santel pe Levr ar Skritur Sakr, eil levr.djvu/370 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/370\nd’îd kolla unan eûz da izili, égét gwéloud da gorf holl taoled enn ifern.\n30. Ha ma teû da zourn déou da rei gwall skouér d’îd, trouc’h-hén̄, ha taol-hén̄ pell diouz-id : rak gwell eo d’îd kolla unan euz da izili, égét gwéloud da gorf holl taoled enn ifern.\n31. Lavared eo bét-c’hoaz : Piou-bennâg a gasô-kuîd hé c’hrég, a dlé rei d’ézhi eur skrid dré béhini hé c’hâs-kuît.\n32. Ha mé a lavar d’é-hoc’h : Pénaoz piou-bennâg a gasô-kuîd hé c’hrég, néméd avoultr é vé hî, hé laka da véza avoultr : ha piou-bénnâg a zimézô gan̄d eur c’hrég a vézô bét kaset-kuît gan̄d hé goâz, a gouéz enn avoultriez.\n33. Kleved hoc’h eûz ivé pénaoz eo bét lavared d’ar ré-gôz : Na dorri kéd da lé : hôgen miroud a rî al léou az pézô gréad da Zoué.\n34. Ha mé a lavar d’é-hoc’h : Pénaoz na dléit toui é nép doaré é-béd, na dré ann én̄v, rak trôn Doué eo :\n35. Na dré ann douar, râk skabel hé dreid eo : na dré Jéruzalem, râk kéar ar Roué braz eo :\n36. Na doui kéd ivé dré da benn, râk na hellez kéd ôber eur vléven wenn pé eur vléven zû.\n37. Hôgen ra vézô hô lavar, Ia, ia ; nann, nann ; râk kémen̄d a zô ouc’h-penn ar geriou-zé a zeû eûz ann drouk.\n38. Kleved hoc’h eûz pénaoz eo bét lavaret : Lagad évid lagad, ha dan̄t évit dan̄t.\n39. Hôgen mé a lavar d’é-hoc’h : Pénaoz na dléeur kéd énébi ouc’h ann drouk : ha ma skô unan-bennâg war da vôc’h zéou, trô ébén out-han̄.\n40. Mar fell da unan-bennâg breûtaad ouz-id, évit kéméroud da zaé, laosk ivé da van̄tel gan̄t-han̄.\n41. Ha piou-bennâg a lakaiô ac’hanod da ran̄kout ôber eul léô gan̄t-han̄, gra c’hoaz gan̄t-han̄ diou léô all.\n42. Rô da néb a c’houlenn diganéz, ha na bella ket piou-bennâg a fell d’ézhan̄ empresta diouz-id.\n43. Kleved hoc’h euz pénaoz eo bét lavaret : Karoud a rî da nésa, hag é kasai da énébour.\n44. Hogen mé a lavar d’é-hoc’h : Karid hoc’h énébourien, grît vad d’ar ré a gasa ac’hanoc’h : ha pédid évid ar ré a heskin ac’hanoc’h, pé a lavar droug ac’hanoc’h é-gaou.\n45. Évit ma viot bugalé hô Tâd péhini a zo enn én̄vou ; péhini a laka da zével hé héol war ar ré-vad ha war ar ré-zrouk, hag a laka ar glaô da gouéza war ar re-léal ha war ar ré-zisleal.\n46. Râk mar kirid ar ré hô kar, pé gôbr hô pézô-hu ? hag ar Bublikaned na réon̄t kéd ével-sé ?\n47. Ha ma na livirid deiz-mâd néméd d’hô preûdeûr, pétrâ a rît-hu ouc’h-penn ? hag ar Baganed na réon̄t kéd évél-sé ?\n48. Bézid éta dinam, ével ma’z eo dinam hô Tâd péhini a zô enn én̄v.\n1. Likid évez na rafac’h hô mâd-ôberiou dirâg ann dûd, évit na viot gwélet gan̄d-hô : anéz n’hô pézô két a c’hôbr digan̄d hô Tad, péhini a zô enn én̄vou.\n2. Pa réz éta ann aluzen, na laka kéd da zeni ar c’horn-boud enn da raok, é c’hîz ma ra ar bilpouzed er sinagogou hag er ruou, évit béza meûlet gan̄d ann dûd. Hé lavaroud a rann d’é-hoc’h, hô gôbr hô deûz bét.\n3. Hôgen pa rî ann aluzen, grâ na wézô kéd da zourn kleiz ar péz a râ da zourn déou :\n4. Évit ma vézô da aluzen enn amc’houlou, ha ma tistaôlô d’id da Dâd, péhini a wél enn amc’houlou.\n5. Ha pa bédit, na vézit kéd ével pilpouzed, péré a gâr pidi enn hô sâ er sinagogou, hag é kornou ar ruou, évit ma vézin̄t gwélet gan̄d ann dûd : hé lavaroud a rann d’é-hoc’h, hô gôbr hô deûz bét.\n6. Hôgen té, pa bédi, kéa enn da gambr, hag ô véza serred ann ôr, péd da Dâd enn amc’houlou : ha da Dâd péhini a wél enn amc’houlou, a rôi d’id da c’hôbr.\n7. Pa bédod éta, na gomzit két kalz, ével ma ra ar Baganed. péré a gréd\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/370&oldid=154809 »\nKemmoù diwezhañ degaset d'ar bajenn-mañ d'an 17 Her 2019, da 18:12.


David Copperfield (sigoter) - Wikipedia\nDavid Copperfield (sigoter)\nDavid Copperfield e 2011.\nDavid Seth Kotkin, ganet d'ar 16 a viz Gwengolo 1956, brudet dre e anv micherel David Copperfield, zo un sigoter stadunanat diskrivet gant Forbes evel an hudour en deus rastellet ar muiañ a arc'hant en istor.\nAbadenn ispisial skinwel Copperfield en doa bet gounezet 21 Emmy Award evit un hollad 38 kinnig. Gant David Copperfield e vez kemmesket un istor kontet gant troioù hud touell. E-pad 40 vloaz e vuhez vicherel en deus tapet 11 Guinness World Rekord, ur steredenn war an Hollywood Walk of Fame, ur vedalenn a varc'heg en Urzh an Arzoù hag al Lizheroù gant gouarnamant Bro-C'hall. Anvet eo bet da Living Legend gant levraoueg Kendalc'h Stadoù-Unanet Amerika.\nSteredenn David Copperfield e Hollywood.\nAdtapet diwar « https://br.wikipedia.org/w/index.php?title=David_Copperfield_(sigoter)&oldid=1824698 »


Adskignadenn deus lodennoù an diviz broadel bet enrollet d'an 9 a viz Meurzh e Montroulez\nAozet e oa bet an diviz bras-mañ er Manu e Montroulez © Radio France - Nolwenn Quioc\nPar France Bleu Breizh Izel, Nolwenn Quioc\nDiffusion du jeudi 11 avril 2019 Durée : 34min\nDa geñver an diviz broadel bras, "le grand débat national" e oa bet aozet un diviz e brezhoneg e Montroulez d'ar Sadorn 9 a viz Meurzh. Skignet oa bet an abadenn d'an 3 a viz Meurzh 2019 evit ar wech kentañ fenoz e vo adselaou lodennoù deus an diviz-mañ.\nAdselaouit an diviz amañ :\nAdkavit an abadenn en he fezh war francebleu.fr pe war al lec'hienn soundcloud : https://soundcloud.com/france-bleu-breizh-izel/an-diviz-bras-e-brezhoneg\nPlijet e oa bet an dud da gemer perzh en un abadenn a seurt-se e brezhoneg penn-da-benn. Herve Gourmelen, ezel deus Ar Falz, ha kuzulier-kêr e Ploulec'h en deus kavet e oa "uhel awalc'h an tabutoù gant tud a skiant-prenet hag a gemere ar gomz. Dreist-holl da skouer etre an daou zepute a oa deuet."\n"Dedennus tre eo bet tout ar pezh zo bet, kaoz ez eus bet deus broioù Europa hag e lec'h all ivez evit keñveriañ evit ar pezh a c'hellfe bezañ graet amañ. _Me zo lentig un tammig ha ne meus ket kredet komz met kavet em eus dedennus tre_. Un diviz nemetken n'eo ket marteze awalc'h" eme da skouer Margaux goude an diviz.\nRentañ kont an diviz\nTitouroù : Enrollet e oa bet an diviz er Manu e Montroulez, d'an 9 a viz Meurzh etre 2e30 ha 4e30 goude merenn.


Diforc'hioù etre adstummoù "Koadeg" - Wikipedia\nDiforc'hioù etre adstummoù "Koadeg"\nStumm eus an 10 Ebr 2021 da 20:14\n1 265 okted ouzhpennet , 5 miz zo\nkempenn hag astenn\nStumm eus an 19 C'hwe 2018 da 14:49 (kemmañ)\nMostafameraji (kaozeal | degasadennoù)\nStumm eus an 10 Ebr 2021 da 20:14 (kemmañ) (dizober)\n(kempenn hag astenn)\n[[Restr:Brussels Zonienwoud.jpg|thumb|220px|''Forêt de Soignes'' e-kichenn [[Brusel]].]]\n[[Restr:Shahrak-e Namak Abrud (19).jpg|alt=Koadegthumb|vignette|220x220px220px|Koadeg]]\nUl [[ledennad]] [[gwez]] o c'holoiñ ur [[gorre]]ad bras eo '''ar goadeg''', pe ar '''wezeg''', ha ne gaver nemet e '''bro'''ioù glavek. Gant ''[[koad]] + -eg'', [[lostger]] al lieskementiñ eo bet savet ar [[ger]]. Koulskoude e vez implijet koad evit meur a ledennad bihan gwez ken ez eus un diforc'h [[brasted]] etre koadeg ha koad, honnezh brasoc'h eget ur c'hoad. Ur ger kevatal da goad eo gwezeg (''gwez + -eg'').▼\nUl ledennad [[gwez]], [[brousgwez]] ha [[plant]] all o c'holoiñ ur [[gorre]]ad bras eo ar '''goadeg''', pe ar '''wezeg''', ha ne gaver nemet e broioù glavek. Liesseurt kenañ eo ar c'hoadegoù dre o ment, o uhelder, o stankter, hag an [[hin]] : lodenn vrasañ ar c'hoadeier zo en takad trovanel (45%), ha war-lerc'h en Hanternoz, dindan [[hin kerreizh]] hag evit echuiñ en takad istrovanel. Er c'hoadeier emañ 80% eus [[bevliesseurted]] ar bed.\n== [[Douaroniezh]]Displegadur ar ger ==\n▲Ul [[ledennad]] [[gwez]] o c'holoiñ ur [[gorre]]ad bras eo '''ar goadeg''', pe ar '''wezeg''', ha ne gaver nemet e '''bro'''ioù glavek. Gant ''[[koad]] + -eg'', [[lostger]] al lieskementiñ eo bet savet ar [[ger]]. Koulskoude e vez implijet koad evit meur a ledennad bihan gwez ken ez eus un diforc'h [[brasted]] etre koadeg ha koad, honnezh brasoc'h eget ur c'hoad. Ur ger kevatal da goad eo gwezeg (''gwez + -eg'').\n== Arc'hwelioù ar c'hoadegoù ==\n=== Arc'hwel ekologel ===\nA-bouez-bras eo ar c'hoadegoù evit an [[dourredenn]]où pa 'z int al lechioù ma vez miret un darn eus an [[glav]]eier diwar an [[diaezhennad]] ha diwar an dinaouiñ re vuan : dindan gwez ar c'hoadegoù e c'hell an [[douar]] chom gleb diehan ha daleet eo kas an [[dour]] d'an traoñ. El lec'hioù m'eo bet distrujet ar c'hoadegoù e cheñch an [[hin]] ken e teu da vezañ sec'hoc'h. Pa vez kaset d'an traoñ koadegoù ar [[menez]]ioù e weler ar [[krignerezh|c'hrignerezh]] o kas an douar krouet gant ar gwez diwar o [[delioù]] kouezhet ha tamm-ha-tamm e teu ar [[roc'h|reier]] war-wel en-dro.\n=== Arc'hwel armerzhel ===\n== [[Gwezegouriezh]] ==\nAr [[gounid-koad]] eo "merañ" ur goadeg evit tennañ gounid deusouti. Filierenn ar c'hoad zo a-bouezh e PDK un dek bro bennak er bed.\n=== Arc'hwel sokial ===\nEvit an dudi e ya an dud da vale er c'hoadeier, evit ar blijadur hepken, evit kutuilh [[bleunioù]], [[frouezh]] pe [[kabell-touseg|kebell-touseg]], evit chaseal. Ar [[shinrin-yoku]] zo un terapiezh evit ar c'horf hag ar spered er c'hoadoù hag a zeu eus [[Bro-Japan]].\n=== Arc'hwel sevenadurel ===\nWar-dro 8000 bloaz zo e voe krog an dud, en harp an tan, da zigoadañ an [[hantervoul norzh]], o kregiñ gant [[Sina]]. Chomet eo ar goadeg e-barzh kontadennoù ha mojennoù tost holl sevenadurioù ar bed avat. Degas a ra ar ger [[Brekilien]] da soñj e [[drouiz]]ed ha [[hud]].\n== SellSellout ivez ==▼\n* [[Rollroll koadegoù brasañ Breizh]]▼\n▲== Sell ivez ==\n▲* [[Roll koadegoù brasañ Breizh]]\nAdtapet diwar « https://br.wikipedia.org/wiki/Dibar:MobileDiff/1900033 »


Gwesbyr - Wikipedia\nTiez e Gwesbyr.\nGwesbyr (skrivet ivez Gwespyr) zo ur gêriadenn e hanternoz Sir y Fflint, en arvor biz Kembre. Emañ etre Prestatyn er gornaoueg ha Ffynnongroyw er reter. Nepell en hanternoz emañ Talacre hag Y Parlwr Du. E kumuniezh Llanasa emañ.\nEr gornaoueg d'ar gêriadenn emañ uhelennoù Bryniau Clwyd.\nHervez Ifor Williams e teu an anv Gwesbyr eus an anv-lec'h saoznek kozh West-bury, ar pezh a dalveze "kreñvlec'h ar gornaoueg". Evel meur a anv-lec'h er c'hornad, da skouer Prestatyn, Bagillt, pe Bistre, ez eo un anv saoznek hag a zo bet kembraekaet pa oa bet adaloubet ar vro gant Kembreiz d'ar mare angl-ha-saoz.\nMengleuzioù a oa er vro, a-gozh, ha brudet e oa mein Gwesbyr evel mein dispar da sevel tiez. Gant ar mein-se e voe savet tiez ar c'hornad, met ivez chapel Wenffrewi e Treffynnon, lodennoù eus kestell Rhuddlan ha Dinbych, iliz-veur Llanelwy, Abati Dinas Basing e Maes-glas...\n↑ Ifor Williams, Enwau Lleoedd (Liverpool, 1945), p. 10.\nAdtapet diwar « https://br.wikipedia.org/w/index.php?title=Gwesbyr&oldid=1978330 »


Degemer al lec’hienn > C’hoariva > Keloù > Degemer c’hoariva er skol : posubl eo\nKrouiñ ur raktres c’hoariva er skol a chom posubl da ober. Meur a gomedian eus strolladoù rouedad C’hoariva a c’hell mont er skolioù evit krouiñ ha/pe ambrougañ ur raktres savet e-pad an amzer skol. Ul lodenn eus priz an eur a c’hell bezañ kemeret e karg gant ar stignad Skol c’hoariva eus Rannvro Breizh.\nHa tu zo ivez pediñ ur strollad da zont da c’hoari un abadennig er skol evel da skouer ar strollad Madarjeu gant e "Lennadennoù dizalc’h".\nEvit muioc’h a ditouroù : skrivit deomp.


Kendal Breizh - Wikipedia\nBanniel an YPG\nKendal Breizh pe Hogir ("kamarad" e kurdeg) a oa lesanvioù-brezel Olivier François Le Clainche, ur soudard breizhat bet ganet d'ar 1añ a viz Mezheven 1971 e Malastred, ha marvet e Jandairis (Siria) d'an 9 pe 10 a viz C'hwevrer 2018 er brezel en Afrin, e Kurdistan Siria, o stourm ouzh arme Turkia.\nGanet e oa Olivier François Le Clainche e Malastred e 1971. Stourmer dizalc'hour breton eus an tu-kleiz pellañ e oa, anarkour, enep-impalaerielour hag ekologour. Bet e oa bet unan eus krouerien ar CBIL (Coordination pour une Bretagne indépendante et libertaire) . Stourm a rae evit Palestinia ha Kurdistan.\nDesket en doa brezhoneg gant ur staj e Stummdi e Ploemeur. Labouret en devoa evit Radio Bro Gwened e-pad 3 bloaz etre ar 17 a viz Genver 2011 ha miz Genver 2014. Krouer ha penn an abadenn c'hallek Mégaphone e oa. Goude-se e labouras e-pad un nebeud mizioù evit France Bleu Breizh Izel. Aet e oa da vicherour pa guitaas Persken e miz Gouhere 2017 evit mont da vrezeliñ da Gurdistan . A-raok mont di en devoa eskemmet dre e-bost gant an YPG. Lakaet en doa war-raok e oa breton ha brezhoneger en e stourm.\nAwenet e oa bet e c'hoant da stourm gant ar Gurded dre eñvor ar Brigadennoù Etrebroadel e-pad Brezel Diabarzh Spagn (1936-1939).\nStourmet en devoa e-touez Batailhon Etrevroadel an Dieubidigezh e Raqqa hag e-kostez Deir-Ezzor. Kaset e oa bet da harpañ an nerzhioù kurd e-pad an Argadenn a-enep Afrin gant nerzhioù Lu Dieub Siria suj ha harpet gant nerzhioù lu Turkia. Ur soudard RPG e oa-eñ.\n↑ Le peuple breton\n↑ Bretagne Info\nAdtapet diwar « https://br.wikipedia.org/w/index.php?title=Kendal_Breizh&oldid=1856360 »


Enez Eusa - Wikimammenn\nA. Lefournier ha Ian Salaun, 1889 (p. 79-86)\n◄ Grasou resevet e Rumengol Enez Eusa Itron-Varia Lourd ►\nBrema ez euz eun nebeut bloaveziou (e 1844 oa a zonch din), e enez Eusa, e tigouezaz eun dra hag a c’heller da lavaret burzudus, pe da viana ec’h eller credi e voa eno eun taol skoazel aberz ar Verc’hez e kenver tri bugel a voue tostik tost dezho coll ho buez var ar mor. Kement-ma a voa e sizun fask. Pask, evel a ouzeur, a zigouez ato d’ar zul goude kann loar veurs, ha varlerc’h ar c’hedez. Hogen neuze ema an nevez-amzer o tigeri, hag al laboused oc’h en em lacat da ober ho neiziou ; ha mar deo a vouenn d’al laboused ober ho neiziou d’an nevez-amzer eo a vouenn ive d’ar vugale clask an neiziou-ze evit caout ar viou pe ar re vian. En dro da enez Eusa ez eus laboused mor aleiz, hag ar re-ma a deu da ober ho neiziou en toullou pe er faoutou a gavont er vri tro var dro d’an enez. Ar vri-ze a zao evel eur voger huel huel, cleuset ha toullet e lec’hiennou gant an houliou-raor. Al laboused o deus finese avoalc’h evit ober ho neiziou re izel evit ma c’halfet ho zizout divar an deven, ha re huel evit ma c’halfet ho zizout divar an aod na zoken divar ar mor er mareou ordinal. Pa deu avad ar reverziou pe ar mareou braz e c’heller avechou ho dineizia divar ar bagou. Hogen ar mareou brasa, huela, en em gaf d’an derveziou varlerc’h ar c’hedez hag ar c’hann-loar ha dre-ze var dro goueliou Pask.\nEr bloavez-ze-ta, da voueliou Pask, tri bugel euz an enez o doa guelet laboused oc’h ober ho neiziou en eul leac’h hag a gredent ervad a c’heljent da dizout euz ar vak pa deuje ar gourleun. En em glevet a rejont eta, d’ar meurs Fask, da zont buan ha buan goude an oferen bred, da zistaga eur vak vian ha da ziscar ganthi an neiziou o doa cavet, araok ma vije digouezet ar re vraz er gaer. Rag aoun o devoa, ma vije ho zud var al leac’h, ne vijent ket lezet da ober ho ïoul.\nTud an enezen-ze a zo christenien vad, hag a vir ar goueliou, zoken ar re n’int ket berz, evel ar zul. Ne deont ket d’ho labour en derveziou-ze, hag evelse d’al lun ha d’ar meurs Fask edo an oll bagou euz an enez oc’h eana en tamouigou aber a zervich dezho da berzier mor. Ar botred-ma-ta ne vouent ket pell evit distaga eur vak vian a ioa enhi diou rouenv. hag en em lacat da rouenvat evit dont da gaout ar vri. Hogen re zivezad oant en em gavet. Ar gourleun a ioa tremenet, hag ar mor a ioa o tisken. An oll a voar seul vrasoc’h ma vez ar mare, seul vui a diz hag a gas a vez var an dour o tisken couls hag o pignat. Ama-ta ar mor a voue trec’h d’ar vugale-se ; kaer o devoa rouenvat, eleac’h tostat oc’h an douar eo pellaat a reant. Ar mor a zache gantha ar vagik, ha gant kement a dis, ma o devoa ep dale beac’h o velet an douar ha ma na c’heljet mui ho guelet euz an enez.\nSonjit-ta e pe stuz en em gave an tri bugel kez-ma ! en eur vagig ha n’oa ket brasoc’h eget eur glosen graon, var eur mor ken houliuz ha ken danjeruz ha ma zeo al leac’h ma en em gavent enhan ! Al leac’h-ze a c’halver ar Raz hag an oll a anavez al lavar-ma a glever alies gant tud ar c’harter :\nBiscoas den ne dremenaz ar Raz.\nEp m’en dije aoun pe c’hlaz.\nHag ar beden-ma a ra ar vartoloded pa dremenont dre eno :\nVa Doue, va sicourit evit tremen ar raz.\nRak va bag a zo bihan, hag ar mor a zo braz.\nLod euz ar besketerien a lavar evelen :\nRak va bag a zo bihan, ar mor zo treitour braz.\nE guirionez, euz an douar braz, e za eno er mor evel diou liven gein pe diou gern menez hag a zo evit guir goloet gant an dour, n’emaint ket avad doun avoalc’h evit ma chomfe ar mor plean pe gompez aziout-ho. Etre an daou lostad menez-ze ez eus c’hoaz aleiz a gerreg, hag an houliou mor, torret gant ar cherrek-se a ia ama hag ahont, a zao evel goaziou pe steriou e creiz ar mor, a red eün pe a dro e tro, ha n’eus nemet martoloded ar c’harter, ar bleizi-mor evel ma chalver ar sturierien arroutet-ze divardro, hag a c’helfe mont dreist ar c’houagou-ze ep en em lacat var var da veza lonket tud ha bag. An diou liven-ze en em asten, unan euz a Bennmarc’h, eben euz a Benn-ar-bed pe euz a gichen St-Vaze-Conk-Leon, meur a leo er mor ; var ar genta anezo ema enez Sizun, ha var eben enez Molenez hag enez Eusa, hag ez euz eno etrezho eun dachennad vor a c’hell caout pemzek pe zoken ugent leo ahed ha kement all a ledander, hag an dachennad vor-se ne d’eo morse brao mont varnezhi.\nEn enez gouscoude e voa savet prest clask d’ar vugale-ma. Ho c’herent, pa voant deut d’ho ziez euz an oferen bred, o velet ne zigouezent ket er gear evel ar re all, a zouetaz e voant eat da neiziaoui, hag a ieas d’an aod d’ho c’hlask. Eno e veljont buan e vanke eur vak vian, ha n’o devoue douet ebet na voant bet poulzet gant ar mare o tisken er mor bras. Neuze eno e savas prez. Ar bagou pesketa a voue distaget hag al lian savet evit nijal varlerc’h ar vugale geiz. Bagea a rejont tro var dro d’an enez, a dreuz hag a hed, a bell hag a dost, da velet hag hi a gafche eur roud, eun ditour bennag euz ar vak vihan ; furcha a rejont kement karreg a zo er plek-mor-ze, hogen, en aner ; netra ne gafchont. Antronoz, d’ar Merc’her, ez ejont adarre da riboullat ar mor ; mont a rejont a bell, bete Bro-zaus pe dost, ha netra, amzer gollet. D’ar iaou vintin, tud ar vugale a ieas c’hoaz er mor d’ho c’hlask ; goude creis-deiz avad, evel ne chome mui esperans ebet gantho d’ho c’haout, ec’h eanjont d’ho c’hlask. An oll a grede ferm neuze e voant beuzet, ha n’en doa ket ar mor distaolet zoken eur planken nag eur vrochen euz ar vak da ziskuez e peleac’h en devoa ho lonket.\nEn Eusa ez euz eur c’his meulabl meurbet, hag a ziskuez pe gen douget eo tud an enez da bidi evit ar re varo. Pa deu da unan bennak coll he vuez er mor ; ar pez a zigouez eur vech en amzer, rak evel ma zint oll pesketerien, ha ma tremenont ho oll amzer var ar mor, ne deo ket souez e tigouesse gantho eun darvout bennak beb er mare ; an enezis, pa deuont d’an douar a ia d’an ilis da gerc’hat ar Groaz, hag he c’has da di an hini beuzet. Avechou tud an ti-ze n’o deus ket bet c’hoaz a gelou euz an darvout digouezet ; hogen pa velont ar Groas-ze e c’houzont mad, ep ma ve izom d’hen lavaret dezho, ez eo eat unan euz ho zud da anaoun. Sevel a rer neuze eur chapel venn da lacat ar groaz, evel pa ve eno eur c’horf var varf-scaon. Kerent hag amezeien en em zestum eno da ober eun nosvez veilla, da dremen an noz o pidi evit an hini maro. Antronoz da vare an enterramanchou, e touger ac’hano ar Groas var zao, hag an enezis var he lerc’h e prosesion d’an iliz, eleac’h ma caner an oferen hag ar zervich a enterramant evel pa ve ar c’horf maro eno. Setu ar pez a voue great evit an tri bugel-ma. Caset e voue ar Groas da di ho zud, great e voue an nosvez veilla, hag antro-noz, d’ar guener, ez ejot gant ar c’hroaziou-ze d’an iliz e prosesion evel evit an enterramanchou.\nLezomp brema an eneziz, en ilis, da bidi evit hon tri bugel, ha deomp adarre var ar mor da velet petra a ioa c’hoarvezet gantho.\nAn tri botrik-ma a ioa daou anezho en oad a zek pe unnek vloaz, an trede, bianoc’h, n’en doa nemet eis vloas. An daou gosa a vouie rouenvat ; an hini bian avad ne vouie ket, ha n’en doa ket ken nebeut a ners d’hen ober. Pa velaz an daou vrasa ne c’hellent ket ren ho bag hag e pelleant ato a dis bras dioc’h an enez caer o doa poania, e crogaz aoun enho, rak guelet avoalc’h a reant edo ho buez var var. Neuze e trojont ho zonch varzu an Env da c’houlen sicour oc’h Doue hag oc’h ar Verc’hez santel. Dre gementse eo anat e voant bugale da dud boas da bidi, boas d’en em erbedi oc’h Doue hag oc’h he zænt. Anez, bugale en ho oad a vije en em laket da vouela ha da gunuc’hi, n’o divije ket sonjet avad da glask sicour euz an Env. An daou gosa-ta a lavaras d’an hini bian : kea var da zaoulin aze ha lavar da bedennou. Ar potrik kez en em laca-ta da bidi. P’en doa lavaret kement peden a vouie, ar re vraz a lavare dezhan : Lavar adarre ! hag hi ive, pa veze eat skuiz avoalc’h ho divrech o rouenvat, a rea eun ean, a bede evel an hini bian, hag a lavare pe a gane an Ave, Maris Stella. Merdaidi an enezennou-ze zo boas d’en em erbedi oc’h Stereden ar Mor. Pa zeont euz an enez e canont an Ave Maris Stella, pa zistroont d’an douar her c’hanont adarre, hag ive var ho labour pa deu ar mor da veza rust. Evelse ar vugale a voar abred an himn-ze d’ar Verc’hez.\nAr potrik bihan gouscoude, gant an amzer a ioa eat skuis var he zaoulin o pidi, hag a vouele, ha neuze riou en doa, rak n’oa ket tom an amzer neuze, dreist oll pa deue an noz. Setu neuze an daou gosa, a ioa tom dezho o rouenvat, o tivisca peb a zae, hag oc’h ho lacat en dro d’an hini bian evit miret n’en divije riou ha ma c’helje kendelc’her da bidi. Tremen a rejont evelse ar pardaez hag an noz oll. Peleac’h oant-hi bet ? Bete pegeit oant-hi bet poulzet gant ar mor ? Ne vouient ket, ha den n’her goar. Ar pez a c’houzeur eo ar mare kenta goude m’oant eat euz an enez n’ho digasas ket en dro evel ma c’heller cridi e raje ; ne vouent digaset d’an douar nemet gant an eil mare, da lavarat eo antronos vintin pa voa dija pell an deiz, ha caset e vouent da zouara, larcoc’h en douar braz, peder pe bemp leo dioc’h beg an douar, eleac’h ma zeo sioul ar mor ha dizanjer, nemet da viana goal amzer a ve ; hogen en derveziou-ze oa brao an amzer.\nPa o devoa eta gallet cas ho bagik beteg an aod, ha disken en douar, e voue great eun digemer mad dezho gant an arvoris ; ha pa voue clevet gantho a belec’h oant ha petra a ioa c’hoarvezet gantho, an oll a ioa paravia o clask gouzout piou a raje muia stad anezho. Ar vugale-ze, e c’hellit cridi, a ioa skuis maro, ha dare gant an naoun. Tremen peder heur var-n-ugent a ioa n’o doa bet tam, hag edont o poania var ar mor, o rouenvat hag o pidi. Ama e voue roet dezho da zibri ha da efa, hag e vouent laket da gousket e gueleou mad, hag evel n’ho c’havet ket c’hoas diskuizet mad antronos vintin, ne dejot ket d’ho c’has d’ar gær d’ar iaou ; d’ar guener avad, eur vak pesketa a zavaz he gouel mintin mad evit ho c’has d’ho enezen, rak gouzout avoalc’h a reat e tlie ho zud beza nec’het gantho, ha glac’haret o clask gouzout petra e voant deut da veza.\nDigouezet en Enez, ar vugale, hag ar verdaidi a ioa eat d’ho c’has d’ar gaer a ieas rag eün d’an ilis. Clevet a reant ar c’hleier o son glas ; ne vouient ket avad oa evitho e sonent canv evelse. Pa zejont en ilis, me ho les da zonjal pebez taol a scoaz e calon ho zud a ioa o keuzial hag o vouela dezho ! Eun abaden evelse ne c’heller nag he merca gant ar bluen nag he discleria gant an teod. Eur sebezen o devoue evel pa o divije guelet ar vugale-ze o tont er meaz euz ar bez goude beza bet preiz ar maro. Ar c’hanv a droas buan e laouenidigez, an daelou a c’hlac’har e daelou a joa, hag ar pedennou clemuz e pedennou a anaoudegez vad evit Doue hag ar Verc’hez santel.\nHa brema ar re n’o deus ket a feiz a c’hello lavaret e voa digouezet kementse oll dre chans. E guirionez chans vad o devoa bet. Me avad a gred e voa ar chans-ze eun taol a brovidans Doue. Anez penauz e divije gallet eur vagik ker bian treuzi ar raz oll ep beza tumpet ha taolet var he ginou cant guech gant ar c’houagou mor ker rust a zo eno ? Guir eo pa vez brasa ar mor e vez eno nebeuta danjer, abalamour e vez neuze hueloc’h an dour a zioc’h ar c’herrek ; hogen abars m’e devoa gallet ar vagik mont tre er meaz euz ar raz e tlie beza izeleet mad ar mor, dreist oll ma sonjer e rea an daou botr brasa ho gallout gant ho rouenvou evit enebi ha miret na bellajent dioc’h an douar ? penaus ne vouent-hi ket digaset en dro varzu an enez gant ar mare kenta goude an hini en doa ho zachet er mor ? Ma vijent distroet gant ar mare-ze e vijent bet en em gavet tost d’an douar pa vije tenval an nos, hag e vije bet red eur burzud brasoc’h c’hoaz evit miret outho da veza beuzet. Perag e voant-hi eat larg en douar bras da zouara, ha kementse en despet dezho ? Abalamour vardro an enezennou hag ar bek douar-ze eo ato rust ar mor, hag eo ato danjerus tostaat oc’h an douar. Evidon-me a gred mad e devoa ar Verc’hez santel, divar he zron, clevet ar vugale-ze oc’h he gelver, e devoa taolet eur zell a druez varnezho, e devoa great eur musc’hoarz o velet eur bugel daoulinet e fons ar vag o pidi, ha daou all o rouenvat o clask gouren oc’h an tarziou, e devoa difennet oc’h ar mor rei lam dezho, ha gourc’hemennet d’ho ælez mad ren ar vagig hag he c’has da zouara eleac’h ma zeo sioul ar mor ha ma c’heller dizanjer tostaat oc’h an aod ha mont d’an douar.\nAdtapet diwar « https://br.wikisource.org/w/index.php?title=Enez_Eusa&oldid=161747 »\nKemm diwezhañ d'an 9 Mae 2020 da 09:17\nKemmoù diwezhañ degaset d'ar bajenn-mañ d'an 9 Mae 2020, da 09:17.


Mestr Pierrès, pe den guiziec ar bourg/II - Wikimammenn\nMestr Pierrès, pe den guiziec ar bourg/II\n◄ Demeus an necessite eus a eur Poez hac eus a eur Muzur ingal Exposition ar system metric, fontet var an natur Demeus a ingaldet ar Moneiziou, ha demeus o c’hen-accord gant ar Poeziou ha Muzuriou ►\nExposition ar system metric, fontet var an natur.\nD'ar c’homzou-ze, an daou labourer a droc’has ar gomz da vestr Pierrès, hac unan eus anezo a lavaras dezàn :\n— Eleal, ho sempldet a zo caer, gant e deca, e myria, e hecto... Ha neuze, piou a lavar dêc’h e zeo surroc’h ar muzuriou nevez-se eguet ar re ancien, a blich d’ar barner guelvet faus ?\n— Ia, faus hac incerten, hep nep titr font, hep moyen da assuri an dalvoudeguez ; e lec’h ar mètr, fondamant ar system nevez, o veza lennet demeus an natur, a chom fix ha divariant.\n— Na ententàn netra e qementse oll ; ho system, ho natur, ho mètr, a zo gregach evidomp.\n— Ma, gregach eta ; mes me ya d’en explica dêc’h evit an ezeta : Dre system ec’h ententer an assamblach demeus a lodennou unanet evit formi un dra hepqen.\n— Se zo c’hoas gregach evidomp.\n— Anavezout a rit-u labouriou an douarou ?\n— Ia michanç, pa zeo güir e talc’homp douarou.\n— Neuze e tleit gouzout penos ar memes parc, en ur certen nombr a vloaveziou, a dle beza hadet, pe en melchen, en güinis, segal, qerc’h, güinis-du, patates, pe a un dra benac all. Ar gombineson-se a labouradur a hanver system a regou-an-trevad.\n— Compren a rêr se.\n— Evelse e lavarer system metric, evit henvel an assamblach eus ar poeziou hac ar muzuriou tennet deus ar mètr.\n— Neuze eta, petra eo ar mètr, ha penos e zeo divariant ?\n— Qementse na expliqer qet en diou gomz : ret eo dabord compren penos, evit ma vezo loden un dra divariant, ma vezo an dra-se en ur fêçon ne ello qet e-unan chench. Evelse, dre exempl, mar muzurit gorre ho parc gant ur reglen houarn pe güevr, pehini na elfe na cresqi na diminui, e zoc’h certen da gavout just termennou ho parc.\n— An draze a zeblant sclêr avoalc’h.\n- Dre ar memes rêson eo, evit rei ur muzur d’ar Franç, e zeus muzuret var ur spaç niverus eus an douar, fondamant divariant deus ar vam-muzur, eus a behini e zeo tennet ar muzuriou all, hac a zo hanvet mètr, pe unite naturel, abalamour ma zeo bet qemeret eus an natur, en muzurach an douar, ar pez a offr ar grouidiguez a vrassa d’an den, a certena, a divarianta.\n— Ellout a refet-u explica demp penos e zeus ellet muzuri an douar evit formi ho mètr ?\n— Histor ha detaill ar muzuradurez bras-se hor c’hundufe re bell ; en em gontantomp da c’houzout penos an dud sqiantet bras pere a voar assuri demp en avanç ar poent just demeus an eclipçou, o deveus ellet muzuri reizamant ar c’hart demeus a dro ar bed.\n— Ha petra a brouv qementse ?\n— Gortozit ur moment. Ar c’hart deus an dro-se o veza reizamant muzuret, e zecmillionvet loden a zo bet hanvet mètr, muzur principal, eus a behini an hirder a zo eta evit güir ingal d'an daou-uguentvet millionvet loden demeus a oll dro ar bed, a behini en oll a zo divanc.\n— Eleal, honnes a zo un ide gaer !\n— Muioc’h eguet un ide eo ; beza e zeo ur feat, ur virionez : evel œuvrach Doue, pehini en deveus grèt an ên hac an douar, ar mètr a zo sacret ; n’en deo qet un hirder convenet, evel troad Charlamagn pe brec’h Napoleon, nac ur reglen pehini a ell en em alteri ; ar mètr, dleout a ran e repeti, eo an elemant demeus an oll muzuriou ; deus e hirder eo e furmer ar muzuriou lineer ; demeus ar mètr carre e rêr hini ar gorre ; demeus ar mètr cub (c'hoec’h façaden carre evel un dinç), re ar gontenanç ; anfin, deus à boez ur volum dour ingal da gub ar c’hanvet loden eus ar mètr e zeus formet ar gram, pehini eo an elemant eus an oll boeziou.\nUl lezen e deveus consacret an operation vras pehini e deveus roet ur muzur güirion ha naturel, anzavet gant ar rêson, constatet dre ar c’harculiou, hac ar muzur-se a zo bet dediet d’an oll amzeriou, d’an oll bobliou \nAr mètr e platin, metal divanc, a zo bet deposet, er gampr al lezennou, evel goechal e Rom modelou ar muzuriou a vije deposet er c’hapitol, hac ar mètr model-se a zo bet hanvet etalon prototyp ; ar mètr anfin, va mignonet, a zo ur monumant na ell biqen mancout, offret da gommerç ar bed oll, hac unan eus ar gloriussa disoloidiguez eus ar Franç, dleet d’ar c’hantvet diveza.\n— Qementse oll a seblant deomp caer, mes n’en em goncev qet qen êzet evel el lavarit.\n— Sonjal a rit-tu penos me va-unan e meus e gomprenet diouc’h-tu ? Ar speret na disa qet oll en un tol ; an nep a zesq lent, a zesq assuretoc’h eguet un all ; an application a ra an den savant, ha cetu eno perac ar feneant a vezo atao ignorant.\n— Hac ar pez a zisqer re brim a ancounac’her er memes tra ; se eo ar pez, na hean mestr scol va c’hommun da repeti, pehini en em disfi atao demeus a vemor ar vugale.\n— Un den a sqiant vad eo ; ne ouzer qet an traou pa na ouzer nemet ar gueriou.\n— Evelse, Autrou, eme unan eus al labourerien, eus a behini an tal hac an daoulagad a zisqeule an habitud eus ar reflexion, e pedin ac’hanoc’h da zont c’hoas var hoc’h explicationou. Concev a ràn ervat ar mètr evel muzur a hirder, mes evit ar re all hac evit ar poeziou, ne meus evit c’hoas nemet un ide dister avoalc’h diouto.\n— Mont a reomp d’o sclerât ha da fixa an ideou qenta-se, en eur heuill termeniou al lezen fondamental  ; qemerit ur c’hrayon ha merqit.\nEvit muzuriou ar gorre, evit an douarou, e zeus grêt ur muzur hanvet ar, ingal, en carre, da zec mètr a gostez.\n— An draze a goncever ervat.\n— Grêt e zeus, evit muzuri particulieramant ar c’heuneud da zêvi, ur muzur ingal d’ar mètr cub, pe, mar qerer, eus a ur mètr en teir gostezen, hirder, ledander ha dounder ; hac ar muzur-ze a zo bet hanvet stèr.\n— Mes mar en deus ar c’heuneud ouspen ur mètr a hirder ?\n— Neuze ar montanchou a zo disquennet e proportion, en hevelep fêçon da bresanti atao ar mètr carre.\n— Evit an traou berus, ar greuniou, hac evit an traou sec’h, e zeus composet ur muzur eus a behini ar gontenanç a zo eus ar c’hub deus an decvet loden eus ar mètr ; hac ar muzur-se a hanver litr.\n— Guelet a ràn ervat penos ar mètr a reol an oll muzuriou ; mes evit ar poeziou, e rancfen caout explicationou all.\n— Ezet e vezint. Demeus ar c’hantvet loden eus ar mètr e zeus formet ur c’hub ; carguet e zeo bet a zour pur, pe rentet e temperadur ar scorn teuz hag ar boez eus an dour-se a zo bet hanvet gram.\n— Evelse eta, dour ordinal, yen pe dom, na elfe qet servich da anavezout reizamant ar poez contenet en ur c’hub ?\n— Nan, rac an dour hac an traou berus o deveus pepini eus anezo ur bounerdet particulier, pehini a chench, herves an temperadur.\n— Nac a brecautionou evit traou qer dister !\n— Traou qer dister ! Noc’h eus-u qet contet c’houi etrezoc’h, marc’hadourien, peguement cant greunen hed a vuioc’h pe a nebeutoc’h a rafe, epad ar bloa, ebars en ur muzur eus a behini en em servichfet cant guech bemdez ?\n— Güir eo ze, hac ec’h ouzomp un dra benac var guementse.\n— Er c’hredi a ràn.\nHac an daou ozac’h en em lacas da c’hoarzin.\n— Rêzon vat eta zo d’oc’h evessât, da ober attantion varnoc’h evit hoc’h interest commun, hac evit ampech procejou evel an hini e zoc’h o paouez coll ho taou. Gouezit eta penos ar muzur leal a zo, evel ar güir, instituet evit avantach an oll.\n— Ia, Autrou, pepini e voüir.\n— D’accord ; mes gouezit ive penos peb güir a impos un dever, un obligation an eil en andret eguile. Poursuomp hon examin, eme mestr Pierrès.\nAr muzur a hirder a hanver mètr.\nAn hini a horre ar.\nAn hini a solidite stèr.\nAn hini a gontenanç litr.\nAn hini a boez gram.\nRac se, pemp hano principal da zelc’hel. Evit nebeut ho pe memor, an dra-se a vezo qen êzet dêc’h, m’en em disting peb seurt muzur d’ar c’hlêo dre ur son particulier. Ha ne deo qet simploc’h an draze egüet an niver eus an hanoyou ancien, a hend all seulvuioc’h danjerus, ma na sinifie qet alies ar memes guer evit sinifia ar memes tra.\nGüir ê e zeo ret gouzout ouspen cant hano a vuzur hac a boez evit ober ar c’hommerç er Finister, e Costez-an-Nord hac er Morbihan hepqen ; mes ivez, penos planta er penn ho deca, ho myria, ho hecto ?\n— Petra eo un diminutif ?\n— Un esprimidiguez pehini a zisqeul ar biander a dost pe an nebeuta brasder demeus a un dra : evel demeus a ur yar e zeus grêt ur yaric ; demeus a ul loë e zeus grêt ul loëic ; un oan, un oanic.\n— An dra-ze a gonçever.\nAn diminutivou a deca, dec ; a hecto, cant ; a kilo, mil, o deveus an avantach bras da ziviza an nombrou dre decvedou, cantvédou ha milvedou, pa n’en deveus ar zero nemet ar galloud da vultiplia dre dec an nombrou da bere e zeo unanet.\n— Ha pénos e hanvit-u an diminutivou-se ?\n— O henvel a ràn deci, çanti, milli.\n— Cetu aze, Autrou, n’en deo qet gregach a grenn, hac e tevinàn ractal penos an draze a sinifi decvet, cantvet, milvet.\n— Mad evelse ; mes grit an application eus a ze d’ar mètr pehini a dremen arauc tout.\n— An draze a ra deci-mètr, çanti-mètr, milli-mètr.\n— Hac ar gram ?\n— Deci-gram, çanti-gram, milli-gram.\n— Matoc’h c’hoas, va mignonet. Entent a rit-u mad bremâ an avantach a ro evit ar gontchou an diminutionou hac ar multiplou pere en em applic d’an oll muzuriou evit diminui an nombr pe e gresqi demeus a un decvet, a ur c’hanvet, a ur milvet ? Er muzuriou a hirder, dre exempl, e lec’h toazennou, troatadou, meutadou, lignennou, n’oc’h eus mui nemet un urz a zivizion dre dec, dre gant, dre mil, merqet reizamant var ar muzur : hac evit conta, peguen êzet, dre ne zeus mui nemet diou golonen chiffrou, e lec’h teir, e lec’h peder !\n— Se zo güir, gouscoude. Mes, penos, d’hon oad, e teufemp da zesqi un arithmetic neve ?\n— N’eus qet a arithmetic neve, rac n’eus qet a nombrou neve, nac a c’halloud neve : ar fêçon da garculi a chom ar memes tra, sepet an application neve, pehini en rent ezetoc’h, ha qen simpl, ma zon certen e tisqot anê gant ho mestr scol, en diou pe deir guentel.\n— D’am oad, mont da guemer qenteliou ! eme unan eus ar goaset.\n— Ar vuez a zo un discadurez cuntinuel, eme mestr Pierres ; re eurus c’hoas pa n’hon eus qet da zizisqi ar pez a zo faus evit e ramplaci dre ar pez azo güir. Tremenomp adare bremâ en hor memor ar pez hon eus expliqet.\n— Selaou a reomp.\n— Evel na zeus nemet ur justiç evit an oll, ha ma zoar oll ingal dirac ar justiç, e vez disurz ma rënfe ur poez hac ur poez all, ur muzur hac ur muzur all : talvoudec eo d’an ezetamant, da surete afferaou ar c’hommerç, ma rënfe ar memes poeziou ha muzuriou en oll vroyou.\n— Ni garfe ervad se, rac pa hon eus pe hed, pe amann, pe anfin ur varc’hadourez all benac da voerza, e zeus contchou eus an diessa da ober.\n— Joaüs bras oun demeus ho tistro d’ar rêson, pehini a fell e servichfe d’ar re all ar pez a zo mad evidomp, evit ma en defe pepini e loden.\n— Qementse zo ententet mad.\n— Poursuomp, va mignonet. Gouzout a rit penos ar mètr...\n— Eo tad ar poeziou hac ar muzuriou.\n— Mad evelse ; hac ouspen, e zeo divariant.\n— Evel an douar muzuret gant an dud savant.\n— Gouzout a rit c’hoas penos e zeus formet muzuriou, en eur disconta demeus e lodennou cubou pe carreou decimal ; rac se an ar a zo cant mètr carre ; ar stèr, ur mètr cub ; penos al litr a represant contenanç ar c’hub eus a un decvet eus ar mètr ; ha penos anfin, ar gram, bepret buguel d’ar mètr, a represant poez ur çantimetr cub a zour ; penos ar c’hilogram, pe, mar qerit mil gram, a represant, dre ar memes princip, poez an dour dastumet ebars un decimètr cub, pehini eo al litr.\nAr pez a gomz d’an daoulagad, en em angrav güelloc’h er speret ; ober a ràn eta presant dêc’h demeus a un daulen, e pehini e velot represantet ar pemp unite a form ar system metric. \n— Bremâ, pa velomp anezo, netra na ell laqat o ancounac’hât.\n— Mes sonch oc’h eus-u ivez en daouzec guer principal pere a servich da applicalion ar systèm metric decimal ?\n— Perac e hanvit-u an daouzec guer-ze principal ?\n— Abalamour en eur unani anê ouz o c’hombina, e formont re all.\n— Compren a reomp : hecto, cant ; ar, cant mètr carre ; hectar, cant güech cant mètr carre, pe dec mil mètr carre.\n— Mad evelse, va mignonet ; me ho trugareca ervad. Lavaret a remp eta en em gompos ar systèm demeus a zaouzec guer, hac e c’houlennen ouzoc’h ha c'houi a elle o repeti din en o urz.\n— Dies bras e ve ; an dra-se en em vrouill c'hoas en hor penn.\n— Evit renta an dra-se sclêroc’h da gompren, e tivizimp ar gueriou-se e teir loden, evellen :\nAr c’henta a zisqeus ar pemp unite a vuzur hac a boez a anavezit dija qer reiz : mètr, ar, stèr, litr, gram, evit formi ar muzuriou a hirder, a c’horre, a solidite, a gontenanç, hac a boez.\nAn eil loden eus ar gueriou nevez a zisqeuz ar pêvar nombr decimal : deca, hecto, kilo, myria, evit multiplia hep nep differianç an uniteou metric dre dec, cant, mil, ha dec mil.\nAnfin, an deirvet loden a zisqeuz an drivet nombr divizer pe fractioner decimal pere hon eus hanvet deci, çanti, milli, evit disqeuz an decvet, ar c’hantvet, pe ar milvet loden eus ar mètr, ens an ar, eus ar stèr, eus al litr, eus ar gram. Ha n’en deo qet qementse oll simpl bras ? Daouzec guer evit represanti hano ar muzuriou, deus o multiplou, deus o fractionou ? daouzec guer repetet dre all, hac eus a bere ar sinifianç a zo ar memes tra e Montroulez, e Castel, e Landivisiau, e Landerne, e Lesneven, e Brest, Qemper, Guened, Sant-Briec, Guengamp, Landreguer, Lannion, ha dre oll : daouzec guer anfin, adoptet gant an estranjourien, hac int a ell beza ignoret gant ur güir Breiziad ?\n- Ni zo deus hoc’h avis : an dra-ze ne voa qet qer dificil.\n— Ha penos sonjal, va mignonet, e zeo tud savant, tud puissant deus a Franç, pere a voar implija o güizieguez d’an traou burzudeta, o devije imajinet, pa zoa qestion eus a vuzuriou hac a boeziou, combinesonou compliqet na elje an oll compren ! Ne zeus netra a vad, a util, nemet ar pez a eller da zisqi ezetamant.\n— Ia, pa zigüez da dud vad eveldoc’h caout ar vadelez da instrui tud ignorant eveldomp-ni.\n— Lavarit qentoc’h : Pa gaver tud pere a fell dê ervad selaou ar guelennadurez a roer dê. Hep an attantion ne zisqer netra.\n— Se eo ar pez a lavaràn bemdez d’am bugale intourdi, pere a zistro diouz ar scol qer scanv a ziscadurez evel pa voant e vont.\n— Cetu eta c’houi certen mat demeus a utilite hac eus a simplicite ar system decimal demeus ar poeziou ha muzuriou ?\n— Ia certenamant. Ho trugareeat a reomp deus hoc’h explicationou, hac ho pedomp da rei deomp an tamic paper ho poa promettet deomp.\nAmâ, mestr Pierrès a roas dezo taulen ar muzuriou leal.\n↑ 18 Germinal bloavez III.\n↑ An daulen a zo e fin al levr-mâ.\nAdtapet diwar « https://br.wikisource.org/w/index.php?title=Mestr_Pierrès,_pe_den_guiziec_ar_bourg/II&oldid=78904 »\nKemmoù diwezhañ degaset d'ar bajenn-mañ d'an 29 Du 2015, da 16:51.


(Adkaset eus Iliz-veur Paol Aorelian e Kastell-Paol)\nIliz-Veur Sant-Paol-Aorelian, an iliz-veur giz c’hotek Paol Aorelian, e Kastell-Paol, ur vazilikenn a eil renk a vez garaet anezhi ivez iliz ar C’hemenn da Varia, a voe war aspadennoù un iliz-veur roman eus an XIIvet kantved. Enni ez eus un nev heverk eus an XIIIvet kantved e maen-raz eus Caen, zo dibar pe dost e Breizh, hag ur c’heur e greunit eus ar XVvet kantved.\nAr c’horzennoù, a sav betek 50 m diouzh an douar, zo eus dibenn ar XIVvet kantved. Deuet e oa an iliz-veur d’he ment pa oa bet ouzhpennet chapelioù-kazel dezhi er XVIvet kantved. 80 m eo an iliz-veur en he hirañ, 16 m hec’h uhelder dindan ar volz, 44 m he led etre ar c’hroazennoù.\nAn tour nerzh zo ennañ tri c’hloc’h en tu-hont da dri c’hantved, en o zouez ar c’hloc’h-boud koshañ eus Breizh, zo div donenn a bouez ennañ, hag a voe teuzet e 1563.\nPaol Aorelian, genidik eus Kembre, sant patrom an iliz emañ e relegoù enni, a seller outañ evel eskob kentañ Bro-Leon. Ouzhpenn 60 eskob a voe war e lerc’h en iliz-veur betek an Dispac’h Bras.\nAdtapet diwar « https://br.wikipedia.org/w/index.php?title=Iliz-veur_Kastell-Paol&oldid=1717881 »


(Adkaset eus Brezelioù ar Groaz)\nWar-dro ar bloaz 1000 e oa ur gêr vras ha pinvidik eus Kergustentin, kêr-benn Impalaeriezh Bizantion. En ur c’hroashent kenwerzhel a bouez edo, hag efedus e oa gouarnamant kreizennet an Impalaeriezh. Impalaerien vizantat a selle ouzh ar vro en-dro da Jeruzalem evel o domani, dre ma oa bet en Impalaeriezh roman gozh. Hogen gwask a veze lakaet war harzoù reter Impalaeriezh Bizantion gant tagadennoù an Arabed vuzulmat ha, diwezhatoc’h, re an impalaeriezh turk diazezet e Persia.\nPa voe impalaerien vizantat o c’houlenn sikour digant kristenien Europa ar C'hornôg, e oa prest an dud en Iliz katolik da glevet seurt galvoù eta. E 1074 e voe galvet milites Christi ("soudarded ar C'hrist") gant ar pab Gregor VII da vont da reiñ sikour da Impalaeriezh Bizantion, nevez-faezhet en emgann Manzikert. Ne c’hoarvezas ket kalz a dra avat. E miz Du 1095 e voe galvet ur sened-iliz e Clermont gant ar pab Urban II, hag eno e voe taolet pled ouzh galv Impalaeriezh Bizantion rak er mizioù a-raok e oa erruet e lezioù Bro-C’hall, Bro-Saoz hag an Impalaeriezh Santel Roman galvoù a-berzh an impalaer Alexios Iañ Komnenos da zont war e sikour da stourm ouzh an Durked. Sikour en doa goulennet ivez digant impalaer Sina ! \nAbegoù kenwerzhel ha politikel a voe ivez d’ar c’hroaziadegoù moarvat : Stadoù bihan evel [[Republik Venezia] ha Republik Genova a denne kalz a splet eus kenwerzh ar spisoù gant broioù ar Reter ha fellout a rae dezho e vefe sur hentoù ar c’henwerzh-se. Ar bibien a grede oa aze un tu da vestroniañ Ilizoù ar Reter, a oa dispartiet diouzh Roma.\nE 1147 ivez, war hent an distro, e voe graet brezel ouzh Slaved ar C’hornôg gant Alamaned ha Daned. Wendenkreuzzug, "kroaziadeg", a reer ivez en alamaneg eus ar brezel-se, dre ma oa paganed eus ar Slaved-se. Daoust ma lakaas an Alamaned o c’hrabanoù war ar vro poblet gant Slaved (Wagrien, e Schleswig-Holstein hiziv), ne zeujont ket a-benn avat da dreiñ anezho e kristenien.\nGant ar pab Inosant III e voe galvet d’ur Pevare Kroaziadeg, evit aloubiñ an Douar Santel adalek Egipt. Emglev o doa graet ar groazidi gant tud Republik Venezia evit feurmiñ listri diganto da gas en tu all d’ar mor 4 500 marc’heg, 9 000 floc’h hag 20 000 troadeg. Ne c’hallas ket ar groazidi paeañ ar gwirioù treizh penn-da-benn da dud Venezia hag e-lec’h bezañ kaset da Egipt e voent kaset ganto da Zara (Zadar) war aod Dalmatia, da adkemer evito ar gêr-se a oa bet e dalc’h Venezia diagent. Neuze e voe kollet ganto paeroniezh ar pab hag an eskumunugenn a voe douget outo zoken. Divizout a reas renerien ar groazidi ha Republik Venezia mont betek Kergustentin da adlakaat war an tron an impalaer Izaag II Angelos a oa bet nevez-tennet e garg digantañ. Goude meur a varrad emgann e 1203 ha 1204 e voe kemeret Kergustentin ganto ha lakaet e voe ar gêr vras en arigrap. Rannet e voe Impalaeriezh Bizantion ha savet e voe neuze un Impalaeriezh Latin en-dro da Gergustentin, e-kichen meur a Stad all e Gres, renet-holl gant kroazidi. Ar Pevare Kroaziadeg ned eas ket betek an Douar Santel hag ar groaziadeg kentañ e voe ma ne oa ket bet brezeliet a-enep muzulmaned a-benn ar fin. Peurrannet e voe gant an darvoudoù-se Iliz ortodoks diouzh an Iliz katolik roman. Impalaeriezh Latin Kergustentin, krouet da-heul ar groaziadeg-se a badas betek 1261, ar bloaz ma voe adkemeret ar galloud gant an Impalaer bizantat Mikael VIII Palaiologos.\nAdtapet diwar « https://br.wikipedia.org/w/index.php?title=Kroaziadegoù&oldid=1902342 »\nDernière modification le 11 Mae 2021, à 12:16\nKemmoù diwezhañ degaset d'ar bajenn-mañ d'an 11 Mae 2021, da 12:16.


Bhoutan - Wikipedia\nBhoutan 'zo ur vro vihan sko ouzh an Himalaya, dindan 47 000 km2 pe war-dro, ur stumm hirgarrezek dezhañ. En norzh hag er gwalarn dezhi emañ Tibet (e dalc'h Sina), hag a-hend-all India (su ha mervent). E su ar vro e kaver plaenennoù ha traoñiennoù, mat evit al labour-douar (riz ha frouezh trovanel). E kreiz ar vro hag en norzh ez eus menezioù uhel-tre, un darn eus an Himalaya. Menez uhelañ: Khula Kangri I (7 553 m).\n(Banniel Bhoutan) (Skoed-ardamez Bhoutan)\nKan broadel Druk tsendhen\nYezhoù ofisiel pe kenofisiel Dzongkha, Saozneg\n47 500 km²\n2 232 291 (2005)\nRoue Jigme Khesar Namgyel Wangchuck\nKentañ ministr Lotay Tshering\nGouel broadel 8 a viz Eost\nMoneiz 1 Ngultrum = 100 chetrum\nKod pellgomz 975\nKod war ar Genrouedad .bt\nEn tu-hont da div drederenn eus an douaroù a zo dindan goad ha savet e vez loened war un dekvedenn bennak eus douaroù ar vro.\nHin : istrovanel er su, kerreizh e kreiz ar vro, ha hin-venez evit ar peurrest.\n2 232 291 a dud a zo o vevañ enni. Thimphu eo he c'hêr-benn.\nRelijionoù : boudaegezh Yezhoù: Bhoutaneg (dzongkha), rannyezhoù nepalek ha tibetek.\nPobloù: Bhotiaed, Nepaled\nDoare gouarnamant : monarkiezh diharz\nEkonomiezh : labour-douar, labour ar c'hoad.\nAdtapet diwar « https://br.wikipedia.org/w/index.php?title=Bhoutan&oldid=1898365 »\nKemm diwezhañ d'an 21 Meu 2021 da 15:48\nKemmoù diwezhañ degaset d'ar bajenn-mañ d'an 21 Meu 2021, da 15:48.


Pajenn:Catechis, 1817.djvu/256 - Wikimammenn\nAr sacramant a Briedelez a represent union J. C. gant an Ilis e briet. Quitaat en deus e Dad celestiel evit en em unissàn gant an Ilis ; an den a guita tad ha mam evit en em unissàn gant e briet. An Ilis a so bet formet a J. С., ar plac’h a gosten an den. Jesus-Christ eo ar Chef eus e Ilis, an den hini e briet. An Ilis ha J. C. na\nAdtapet diwar « https://br.wikisource.org/w/index.php?title=Pajenn:Catechis,_1817.djvu/256&oldid=117819 »\nKemmoù diwezhañ degaset d'ar bajenn-mañ d'an 2 Eos 2018, da 16:35.


Journal de Renaud Camus, mardi 19 janvier 2021\ncréée le mercredi 20 janvier 2021, 12 h 09\nmodifiée le vendredi 22 janvier 2021, 14 h 33Plieux, mardi 19 janvier 2021, une heure et quart du matin (le 20). Il me faut bien l’avouer, bien que cela me soit très désagréable car j’en éprouve de ~~~ ~~~~~~ : ~~’~~~ ~~~~~~~~~ ~~ ~~~~~~~~~~~ ~~~~ ~~~~~~~~~~ ~~~~ ~~~ ~~~~~ ~~~ ~~~~~ ~~~~~~~~~. Oh, non, maltraiter ~~~~ ~~~~~ ~~~~~, ~~~~~ ~~~ ~~~~~ : ~~~ ~~~ ~~~~~ ~~~~~~~~ ~~~~~ ~~~~~~~~, ~~~ ~~~ ~~~ ~~~~~~~ ~~~~~~~~~~~~ ~~~~~ ~~~~ (~~~~~~, ~~~ ~~~ ~~~~~~ ~~~~ — ~~’~~~~~~~ ~~~~ non). Mais je ~~~~ ~~~~~~~ ~~~~~~ ~~~~~ ~~~ ~~~~~~~~ ~~~~~~ ~~~~~ ~~~~ ~~’~~~~~~~, ~~~~ ~~~~~ ~~~~~ ~~ craindre.\nCertains ~~~~ ~~~~~ ~~~~~~~~~ ~~~~~~~~~~~~~~~ ~~~~ ~~~~~~~~ ~~~~ ~~~ ~~~~~ ~~~~~~~~~~ ~~~ ~~~~~~~, ou bien une ~~~~~~~ ~~~ ~~~~~~~~~~~~~~~, ~~~ ~~~~~ ~~~~~~~~~~~ ~~~~ ~~~ ~~~~~~~~~~~ ~~ ~~~~~~ ~~~~~ ; ~~~~~~ ~~~~~-~~~~~ ~~~ ~~~ souhaitent-ils ~~~~, ~~~~~ ~~~ ~~~~~~~ ~~~ ~~~~~~~~ ~~~~ ~~~~~~~, ~~~ ~~~ part, après tous ~~~~ ~~~~~~~~~ ~~~’~~~~ ~~’~~~~ ~~~~~~~, ~~~ ~~~~~ ~~~~ ~~~~~ ~~~~~~~~~~~ ~~~’~~~~ ~~’~~~~ ~~~~~~~~~~. ~~~~~~~~~~ ~~~~ ~~~~~~~~~ ~~~ ~~~~~~~~ ~~~~~~~~~~~~~ ~~~ ~~~~~~ ~~ ~~~~~~~, ~~~ ~~~~~~~~ ~~~ ~~~~~~ entre différents travaux ~~~~~~~~ (~~~~~~~~~~, ~~~~ ~~~~~~-~~~, ~~~~~~ ~~~~~~~ ~~ ~~~~~~~~, ~~~ ~~~ ~~’~~ ~~~~~~~ ~~~~, ~~~~~~~ ~~~~ ~~~~~~~~~~~~ ~~~~~ ~~~ ~~~~~~~~~~). ~~~ ~~~ ~~~~~ ~~~ ~~~~ ~~~~~~~~ — ~~~~ moindres, en général — ~~~~ ~~~~~~~~~~~~~~~ ~~~~~~~~~~~~ ~~ ~~~~~~ ~~~ ~~~~ ~~~~~~~~~~~ ~~~ ~~~~ ~~~~~~~~~~ ~~~~ ~~~~~~~~~~ ~~~~ ~~~ ~~~~~~~~ ~~~ ~~~~~, ~~~ ~~~ ~~~~ ~~~~~ ~~~ ~~~~~~ ~~~~~~~~~~~~~~~ ~~~~ ceux-là ne sont ~~~~ ~~~~ ~~~~~ ~~~~~~~~~~, ~~~~ ~~~~~~ ~~~~~~~~~~~~~~ ~~~ ~~~~~ ~~~~~ ~~ ~~~~~ ~~~~~~~ ~~~ ~~~~~~ ~~~~~~, ~~~ ~~~ ~~’~~~ ~~~~~~~~~ ~~~~ ~~~ ~~~ ~~~~ ~~~~~ ~~~~~~~~~ ; ~~~, s’ils m’en veulent, ~~~ ~~’~~~ ~~~~~~~~~~~ ~~~~ ~~’~~~~~~~~~~ ~~~~~ ~~~~~~~, ~~~ peu.\nJe ~~~~~~~~~~ ~~~~ ~~~ ~~~~~~~~~, ~~~~ ~~’~~~ ~~~~ ~~~~ ~~~, ~~~~~ ~~~~ ~~~~ ~~~~~ ~~~~~~~~~~~ ~~~~~~~~~~, ~~~~~~~ ~~ ~~~~~~~, et à observer, ~~~~~ ~~~ ~~~~~ ~~~~~ ~~~~~~~~~~, ~~~~~~, ~~~~~ ~~~ ~~~~~~~~~~ ~~~ ~~’~~~~~~~~~ ~~~ ~~~~~~~~~ ~~~~~~~~~~~~~~ : ~~~~ ~~~~~~~~~ ~~~~~~ ~~~~~~ ~~~~~~~~ ~~~~ ~~~~~~ ~~~~~ (~~~ ~~’~~~~ ~~~~~~~~~~~~~ ~~~~ ~~~~~~~ erreur). De leurs ~~~~~ ~~~~ ~~~ disent :\n« ~~~, ~~~ ~~’~~~~ ~~~~ ~~~ ~~~~~~ ~~~ ~~~~~ ~~’~~~ ~~~~~~~~, ~~~~~~~~ ~~~ ~~~~~~ ~~~~~~ ~~~~ ~~~~~ ~~~~~ ~~~~~ ».\nEt ~~~ ~~~~~~ ennemis :\n« ~~~ faut satisfaire aussi ~~~~~ ~~~~ ~~~~~~~~~ ~~~ ~~~ ~~~~~~~~~ ~~~~~~~~~ ~~~ ~~~~~~~~ ~~~ ~~~~~~ ~~~~~~~, ~~~~~~~’~~ ~~~ ~~~~~~~~~ ~~~~~~~~~~~~ ~~~~ ~~~~~ ~~~~~ ~~~ ~~~~ ~~~ ~~~~~~~~ ~~~~~ ».\nEt ~~’~~~~ ainsi qu’ils n’ont ~~~~~ ~~~~~~~~~, ~~~~~~~~ ~~~~~~~ ~~~~ ~~~ ~~~~~~~~~~ ~~~~~~ ~~~~~~~~ ~~~ ~~~~ ~~~~~~~~~ ~~~~ ~~~~~~~~~~ ~~~~~~ amis.\nOn ~~~~~ ~~~~~~ ~~~ ~~~~~~~~ ~~~~ ~~~~~~~~~~~~~~ ~~~ ~~’~~~~~~~ ~~~ ~~~~~~~~ ~~~~~ indifférents au sort ~~~ ~~~~~~ ~~~~~~~~ ~~’~~~~~~~~ ~~~~~~~ ~~~’~~~~ ~~~~~ ~~~~ ~~~~~~~ ~~~~~~ ~~~~~ ~~~~~~ ~~~~~~~~ ~~~ ~~~~~~~~~~~~~. ~~~~~~~~~~ ~~~ ~~~~~~~~~~ ~~~~ ~~’~~~~~~~ ~~’~~~~ ~~~~~-~~~~~ ~~~~ ~~~~~ ~~ ~~~~~ ~~~~~~~~~~~, en l’occurrence, car ~~~~ ~~~~~~~~~~~~~~ ~~~ ~~~~~~~~~~ ~~~~~ ~~~~~~ ~~~~ ~~~~ ~~~~~~~~ ~~~~~~~~~~~~ ~~~~~~ ~~~~~~ “~~~~~” : ~~~~~~ ~~~~~, ~~~~ ~~~~ ~~~~ ~~~~ ~~~ ~~~~~~ ~~~~~~~~~~~~ ~~~~~ ~~~~ ~~~~~~~ ; ~~~ ~~~~ vrai en revanche ~~~~ ~~~~ ~~~~~~~~ ~~~ ~~~~~~~~~~~~~, ~~~~~~~~~ ~~~~ ~~~~~~~~~~~ ~~~~~ ~~~ ~~~~~~~~~~~~~ (~~~ ~~~~~~~~ ~~~ ~~~ ~~~~~~~~~~ “~~~~~~~~~~~ ~~~~~~~~~~”), ~~~~ ~~~~~~~~~~~~ ~~~~~~~~~ ~~~~~ ~~~’~~~~ ~~~~~~~~ ~~~~~ ~~~~, ~~~~~~~~ leur objectif est ~~~ ~~~ ~~~~~~~~~~~ ~~ ~~~~ — ~~~~~~~ ~~~~~~~~~ ~~~~~~~ ~~~~~~ ~~’~~~~ ~~~’~~~ ~~~~ ~~~ ~~~~~ ~~~~~ ~~~ ~~~~~~~~~ ~~~~~~, ~~~~ ~~~~~~~~~, ~~~~ ~~~ ~~~~~~ ~~~ ~~~~~~~~~~~~~~~.\nvoir l’entrée du mardi 19 janvier 2021 et ses 2 images dans Le Jour ni l’Heure


Kaozeal:Frank-Kontelezh (proviñs) - Wikipedia\n(Adkaset eus Kaozeal:Franche-Comté (proviñs))\nPelec'h e kaver roud eus Kontelezh-Frank? Bianchi-Bihan (kaozeal) 4 Mez 2013 da 06:03 (UTC)\nSellet ouzh Wikipedia:Kumuniezh/An davarn/sizhunvezh 16, bloaz 2013. --Llydawr (kaozeal) 4 Mez 2013 da 06:30 (UTC)\nFrankkontelezh hervez Divi Kervella. Why not? Perak ez a lod neuze da damall d'ar re all degas o c'hrouidigezhioù amañ? Pa vez meur a anvadur e c'hall al lenner dibab, ha mat pell zo. Ma heulier le web pédagogique e vo ret kemmañ yezhadur ha geriadur ar brezhoneg (http://lewebpedagogique.com/valerinicolasistoergeografiezh/files/2012/06/Ar-vonarkiezh-hollveliel-e-Frañs.pdf) : "million", "Padal, droug e savas er bobl", hag all ... Koulz ha kemer skouerioù, kemeromp anezho difazi. Bianchi-Bihan (kaozeal) 25 Gen 2016 da 15:31 (UTC)\nTagadenn ad nominem a-berzh un den n'en deus ket lennet an daveoù. Anjela Duval ha DK ar memes den?--Trec'hlid mitonet (kaozeal) 25 Gen 2016 da 16:07 (UTC)\nHa bremañ, Nevez-Kontelezh-Hamp ?[kemmañ ar vammenn]\nFrank-kontelezh hervez Anjela Duval, Tad-kozh Roperz-Huon, Hor Yezh, 1982, p.156; why not? Ur wennili a ra an hañv?\nFrank-kontelezh hervez Mikael Bodlore-Penlaez & Divi Kervella, Atlas de Bretagne/Atlas Breizh , Coop Breizh, 2011, p.133;\nOfis Publik ar Brezhoneg, Kêrioù Arz, p.11; peseurt bloavezh? adskrivet diwar levr 2011?\ndeskadurezh vrezhonek: Le Web Pédagogique: adskrivet dw ar re all.\nNew Hampshire: Nevez-Kontelezh-Hamp ? pe Nevezkontelezh-Hamp Bianchi-Bihan (kaozeal) 25 Gen 2016 da 16:16 (UTC)\n« Ur wennili a ra an hañv? » : gwelet Sac'higell, Infant ha Loeroù-gaol. --90.32.241.250 25 Gen 2016 da 18:43 (UTC)\nNa koag ar vran, e beg e wezenn IPeek. Na bramm ma brennigenn. Bianchi-Bihan (kaozeal) 26 Gen 2016 da 09:02 (UTC)\nDiv wech dija e oa bet klasket cheñch titl ar pennad-mañ : e miz Du 2011, gant un den a sine P'tit frappé, hag e miz Ebrel 2013, gant P'tit frappé adarre (). Un tamm kaoz a oa bet en davarn (Wikipedia:Kumuniezh/An davarn/sizhunvezh 16, bloaz 2013), ha distroet e oamp d'an titl orin Franche-Comté, pa oa bet tri den o sevel a-du gant an titl-se ha den ebet a-enep. Adlakaet e oa bet an traoù en o rez gant merourien. Ha setu cheñchet an titl adarre bremañ, hep tamm kaoz ebet. E 2013, en davarn, e oa bet diskoachet ar stumm Frank-Kontelezh gant an Implijer:Lekemok. Dre ma ne seblante ket ar stumm-se bezañ en implij e oa bet lezet a-gostez. Daoust hag implijetoc'h e vije Frankkontelezh (hep barrennig-stagañ) ? Ne gredan ket e vije. Gwelloc'h distreiñ d'an titl orin, a zo diarvar, hag ober meneg er pennad eus ar stummoù brezhonekaet a zo bet kinniget gant hemañ pe hennezh, evel ma veneger Gwenngen e pennad Vendôme pe Evrog Nevez e pennad New York. --Llydawr (kaozeal) 26 Gen 2016 da 07:48 (UTC)\nA-du ganit. Bianchi-Bihan (kaozeal) 26 Gen 2016 da 08:29 (UTC)\nA-du ivez.--Prieladkozh (kaozeal) 26 Gen 2016 da 08:35 (UTC)\nPerak ez it klañv seul daol ma vez graet gant anvadurioù brezhonek testeniet? "Hep tamm kaoz ebet". Alato, nevez 'zo eo aet Bianchi-Bihan da cheñch danvez ar bajenn "Chaumont" "hep tamm kaoz ebet" «evit ober evel er wiki gallek» (sic), hadet freuz gantañ en adkasoù, met n'eus bet lâret netra dezhañ, hag aet Llydawr da renkañ darn hepken eus an adkasoù-se, hag aet e-skeud-se, ha pelloc'h, hep reiñ abeg ebet, da zilemel anvioù ken diazezet ha "Champagn", "Kreisteiz", "Pireneoù"... evit lakaat galleg en o flas.--Trec'hlid mitonet (kaozeal) 26 Gen 2016 da 11:05 (UTC)\nN'em eus ket lakaet Chaumont da vezañ Menez Moal, kouda ?\nDiazez ar wikipedia n'eo ket peurvrezhonekaat ar bed, met klask ar c'henemglev. Evit kaout emglev eo gwelloc'h chom hep ober gant frazennoù evel : " Perak ez it klañv " pe "hadet freuz". Ali personel evel-just. Bianchi-Bihan (kaozeal) 26 Gen 2016 da 18:26 (UTC)\nKenkent lâret ar c'hoazioù brav-se, kenkent dislâret gant ar fedoù un nebeud munutennoù war-lerc'h. Cheñchet pal d'ar bajenn Aalst hep "klask kaout kenemglev". Disoc'h: 18 liamm diabarzh (da vihanañ) freuzet en un taol. Hag ouzhpenn, savet ur bajenn Aalst (Belgia) gant un titl diaviz, pa'z eus div "Aalst" e Belgia.--Trec'hlid mitonet (kaozeal) 27 Gen 2016 da 10:09 (UTC)\nDistroomp da Franche-Comté[kemmañ ar vammenn]\nGoulenn a ran ma vo distroet da Franche-Comté, hervez youl tri ezel meneget a-us. Bianchi-Bihan (kaozeal) 11 Meu 2018 da 12:43 (UTC)\nAdtapet diwar « https://br.wikipedia.org/w/index.php?title=Kaozeal:Frank-Kontelezh_(proviñs)&oldid=1786837 »\nKemmoù diwezhañ degaset d'ar bajenn-mañ d'an 11 Meu 2018, da 12:43.


Danevell 10 (live #) - Ker Is (Skrid)\nDanevell 10 (live #)\nPa vezer o vageal e bae Douarnenez e klever a-wechoù un trouz iskis : kleier kêr Is a zo o seniñ dindan ar mor.\nMarv eo kêr Is, ar gêr villiget, pell zo eo bet beuzet gant ar mor. Met bev eo he brud e Breizh penn-da-benn. Klevit ar vojenn.\nUr gêr vrudet\nGwechall e oa ur roue e Kemper, kêrbenn rouantelezh Kerne.\nGwechall gozh avat e oa roue Kerne o chom e Ker Is, rak eno e oa e gêrbenn. Mogerioù bras a oa en-dro da gêr, ha dorioù bras a oa ivez hag a veze digoret evit lezel ar mor da zont e-barzh ha da vont er-maez. Alc'hwezioù an dorioù -se a veze atav gant ar roue en e gerc'henn, staget gant ur chadenn aour.\nUr roue mat e oa ar roue Gradlon. Hag ur gêr binvidik e oa Is. Met an dud eno ne oant ket mat evel o roue: drouk ha kriz e oa o c'halonoù, rak breinet e oant gant ar binvidigezh. Ar re baour n'o deveze netra da zebriñ ha ne veze roet netra dezho gant ar re binvidik. Lezet e vezent da vervel gant an naon e kornioù ar straedoù, debret e vezent gant ar chas a-wechoù. An ilizoù a chome goullo: ne soñje ket an dud e Doue, ne soñjent nemet en arc'hant hag er plijadurioù: debriñ hag evañ, dañsal hag ebatal.\nAr skwer washañ a veze roet gant Dahud, merc'h ar roue, e verc'h nemeti, ur briñsez ne oa ket kaeroc'h ha ne oa ket gwashoc'h egeti e Kerne penn-da-benn. Ar roue a gare e verc'h, ha ne grede ket difenn outi ren ur vuhez diroll. Ur manac'h, anvet Gwenole, a lavare d'ar roue e oa aet skuizh Doue o welout ar pec'hed o ren e Kêr Is, hag e oa tost deiz an distruj hag ar marv evit ar bec'herien hag evit kêr Is. Dahud avat ne rae forzh. Derc'hel a rae gant he buhez ebatoù diroll.\nUn deiz he doa aozet ur gouel bras, a bade meur a zevezh ha meur a nozvezh, gant arvestoù disakr e palez ar roue.\nAr Priñs Ruz\nEr gouel-se e oa un ur priñs kaer ha hoalus, deuet eus broioù pell, ruz e zilhad evel an tan, du e zaoulagad evel an noz, flour ha c'hwek e gomzoù evel ar mel. Hennezh a oa desket war ar strobinellerezh, hag ar skiantoù hud a blije kalz da verc'h ar roue. Dañsal a raent an eil gant egile korolloù gadal ha diaoulek. Ha pa veze echu ar gouel, pa save an heol, n'en em guitaent ket.\nGwenole a c'houlennas digant Gralon lakaat ar gouelioù disakr da baouez, met ar roue ne selaouas ket ar sant. Ha Gwenole neuze ha mont da embann er straedoù:\n« Paouezit gant an diroll! Emañ an distruj o tont warnomp. » Met den ne selaoue. An holl a rae goap ouzh ar manac'h.\nE palez ar roue, e-pad ar gouel, ne baoueze ket Dahud da zañsal gant ar priñs estren.\n« Ret eo din mont bremañ, eme ar priñs.\n- Chomit ganin c'hoazh, eme Dahud.\n- Ha petra a roioc'h din ma choman?\n- Pezh a garoc'h. » Hag ar priñs a c'houlennas neuze : « Roit din, mar plij, alc'hwez skluzioù kêr Is.\n- N'hallan ket, emezi, n'emaint ket ganin. Gant ma zad emaint, staget int ouzh ar chadenn en e gerc'henn.\n- Kemerit anezho! » Ha Dahud da sentiñ ouzh mestr he c'halon, ar priñs se en doa strobinellet anezhi evel un diaoul.\nMont a reas-hi da gemer an alc'hwezioù e-barzh kambr he zad a oa o kousket. Distagañ a reas ar chadenn aour a oa en e gerc'henn ha dont en-dro davet ar strobineller.\nReiñ a reas an alc'hwezioù dezhañ ha kuitaat a rejont ar gouel o-daou.\nGwenole en doa gwelet Dahud hag ar priñs gant an alc'hwezioù a redas da zihuniñ ar roue.\n« Aotrou Roue, savit buan ha tec'hit. Milliget eo kêr Is. Emañ ar mor o tont warnomp, da zistruj ho kêr. Unan bennak anavezet mat ganeoc'h en deus digoret ar skluzioù » Ha Gradlon o vont gant Gwennole da gemer daou varc'h da dec'hel kuit. War an hent e kavas ar roue e verc'h Dahud, liv ar spont war he dremm.\n« Tad, emezi, kasit ho merc'h ganeoc'h, me ho ped.\n- Gradlon, lez an diaoulez-se da veuziñ,eme Gwennole »\nAr roue avat a gemeras Dahud gantañ war gein e varc'h.\nMet ar mor a rede buanoc'h egeto. Dour a oa betek pennoù-glin ar roue war e varc'h. Hag an aneval n'halle ket redek buan gant ar samm a oa war e gein.\nA-greiz -holl e tarzhas ur wagenn warno ha kas a reas Dahud ganti. Kenkent e voe gwelet ar mor o sioulaat.\nPa erruas Gradlon war an aod, war ar Menez Hom, en doa kollet e verc'h Dahud hag e gêrbenn Is.\nDebret gant ar glac'har ez eas da vevañ da vanati Landevenneg gant menec'h Sant Gwennole.\nHiziv e weler delwenn ar roue Gradlon dirak iliz-veur Kemper, kêrbenn nevez Bro-Gerne. D'e verc'h Dahud avat n'eus bet savet delwenn ebet.


Rith zo ur redadeg aozet evit an iwerzhoneg hag a c'hoarvez bep eil bloaz. Graet eo bet evit ar wech kentañ e miz Meurzh 2010, da vare Seachtain na Gaeilge, sizhun an iwerzhoneg, aozet bep bloaz da vare deiz Gouel Sant Padrig. Loc'het e oa ar rederien eus Béal Feirste (Belfast) d'an 9 a viz Meurzh hag erruet e oant e Gaillimh (Galway) d'ar 17 a viz Meurzh, goude o redadeg a-hed 1 600 km a-dreuz Hanternoz Iwerzhon ha Republik Iwerzhon.\nWar skouer Korrika Euskadi eo bet graet Rith, evit dastum arc'hant da skoazellañ yezh ar vro, evel ma vez graet ivez gant Correllengua e Katalonia, Ar Redadeg e Breizh, Correlingua e Galiza ha Corsa d'Aran e Traoñienn Aran.\nLec'hienn ofisiel (en iwerzhoneg hag e saozneg)\nPennad en euskareg\nAdtapet diwar « https://br.wikipedia.org/w/index.php?title=Rith&oldid=1527569 »\nKemmoù diwezhañ degaset d'ar bajenn-mañ d'an 19 Gwe 2013, da 11:43.


Pajenn:Le Clerc - Ma beaj Londrez, 1910.djvu/37 - Wikimammenn\nPajenn:Le Clerc - Ma beaj Londrez, 1910.djvu/37\nket avat an hini an neus bevet pell en Bro-C’hall hag a rêr anean sant Kolomban), sant Kolamba hag e venec’h o deus donvaet Skosiz ’n eur brezeg d’ê ann aviel.\nHen ê an neus savet en enezenig Iona, ar bla 563, unan eus ar brasan manatio a zo bet en Europ. A benn ma varvas, en nevoa savet tri ha hanter-kant manati ha goneet gant e venec’h da Jezus-Krist ar peurvuian eus ar Skosed. E varo a c’hoarveas ar bla 597.\nMes Iverzoniz ha Skosiz, ’n eur gimiadi diouz relijion o zado evit mont daved Iliz Jezuz-Krist, na larjont ket kenavo d’o yez. Delc’hen a rejont da gomz, darn an iverzoneg, darn ar skoseg.\nKoulskoude ec’h int chomet pell warlerc’h Kymriz ’vit ar pez a zell ouz al lizeradur. E oa zoken o yezo o vont da vean laket e renk ar re varo pa o deus en em laket, eun tregont vla ’zo bennak, d’hen komz da vat ha d’hen skrivan. Iverzoniz ispisial a gemer poan evit hadlakat en enor o-yez koz.\nEr skol-veur gatolik eman an eskibien o sevel en Dublin, ar gêr-vamm, e vo kenteliet ar studierien war ar gaeleg evel war ar yezo-all.\nAn iverzoneg hag ar skoseg, dre mac’h int komzet o daou gant tud a ouenn Goedel, n’eus ket kalz a gemm etrede : e giz breudeur en em gavont an eil e kenver egile. Eur breurig o deus c’hoaz en Bro-Van ; eun enezenig eus mor Iverzon : 50.000 den, pe wardro, a gomz ar manneg.\nN’ê ket dishanval-tre an tri yez gaelek diouz an\ntri yez breton, da laret e diouz ar brezoneg, ar\n↑ Ar Vreuriez gaelek, a roer eur gwenneg hepken evit mont ebarz, a zo bet savet evit se.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/37&oldid=150046 »\nKemmoù diwezhañ degaset d'ar bajenn-mañ d'an 5 Meu 2019, da 12:49.


Journal de Renaud Camus, lundi 23 septembre 2019\ncréée le lundi 23 septembre 2019, 22 h 53\nmodifiée le lundi 23 septembre 2019, 23 h 25Plieux, lundi 23 septembre 2019, dix heures et demie du soir. Toujours à propos de l’affaire du New York Times, Me Rimokh m’écrit ceci :\n« je ~~~~~~~ ~~~ ~~~~ ~~~~~~~~~~~~ ~~~~~~~~~~~~~ ~~~ ~~’~~~~~~~~ ~~~ NY Times (~~~ ~~~~~~~~ ~~~ ~~~~ titre), de votre ~~~~~~~~ ~~~~~~ ~~~~ ~~~ ~~~~~~ ~~~ ~~~~~~~~~ Martel.\n« ~~~ ~~~ ~~~~~~~ ~~~’~~~ ~~~~~~ ~~~ ~~~~~~ ~~~~~~~~ ~~~~ ~~~~~~~~~~ ~~~~~ ~~’~~~~~~~ ~~~~ ~~~~~~~~~ ~~~~~ ~~~ ~~~~~~~ ~~~ ~~~ laisse entendre que ~~~~~ ~~~~~~~ ~~~~~~~~ ~~~ ~~~~~~~ ~~~~~~~~ ~~ ~~~ ~~~~~~~~~~ ~~~ ~~~~~~~~~~~~~ ~~~~~~. ~~~ ~~~~~~~ ~~~~~~~ ~~~~ ~~’~~~~~~~~~~~ “~~~~~~ ~~~~~~~~~~~~~” ~~~~~~~ ~~~~ ~~~~~~~~~ ~~~~~~~~~~~~~ ~~~~~~~~~ ~~~~~ ~~~~~~~~~~~ ~~~~ suprématistes. Ce qui ~~~~ ~~~~~ ~~~~~~~~ ~~~~~~~~~~. ~~~ ~~~~~~ ~~~~~~~~~~~~~ ~~~~ ~~~ ~~~~ d’un crime, ~~~~~~ ~~~~~ ~~~ ~~~~~~ ; ~~~ ~~~ ~~~ ~~~~~~~ ~~~~ ~~~ ~~~~~~ est aussi dénoncé ~~~~ ~~~~ ~~~~~~~~~~~~~~. ~~~~~, ils ne sont ~~~’~~~~ ~~~~~~~~~~ ~~~~~~ ~~~~~~~ ~~~~ ~~~~~~~~~~ ~~~~, ~~~~~ ~~~ ~~~~~~, ~~~~~~~~~~~~~~ ~~~ ~~~~~~~~~~ ~~~ ~~~~~~. ~~~ ~~~~~~ ~~~~ ~~’~~~~~~~~~~~ ~~~ ~~~ ~~~~~~~ ~~~ “~~~~~~ ~~~~~~~~~~~~~” ~~’~~~~ ~~~ fait d’un homme ~~~~ ~~~~~~~ ~~~~~~~~~ ~~’~~~~~~~~~ ~~~~ ~~~~~~~~~~~~~~. ~~~ ~~~ ~~~~~ ~~~ ~~~~~~ ~~~~ ~~~~~~~~~~~~~. ~~~~~ ~~~~~~~~~~ ~~~~~~~~~ ~~~~ ~~~ ~~~~~~ ~~~~ ~~~~~~~~~~ ~~~~ ~~’~~~~~~~~ ~~~~ ~~~~~, ~~~~~~~~ ~~~ journaliste reconnaît que ~~~ ~~~~~~~~~~ ~~~ ~~~~ (~~~~~~~~~~ ~~~ ~~~~~~~ ~~~~~ ~~~ ~~~~~~ ~~~ ~~’~~~~~~~~ ~~~~~ ~~~~~~~~~~~~~ ~~~~~~~~~) ~~~~~~~~~ ~~~~~~~~~~~~~ ~~’~~~~~ ~~~ ~~~~~~ ~~~~~~~~~~~~~ ; ~~~ ~~~~~, ~~~~~~~~~~~~~~ ~~~ ~~~~~ ~~~~~~~~~~~ véhiculé par le ~~~~~~, ~~~ ~~’~~ ~~ ~~~~ ~~~~ ~~~~ ~~~~~~~~~~~~~~ : ~~~ ~~ ~~ ~~~~~~~~ ~~~ ~~~~~~~~~~~~ ~~~~, ~~~~~~~, ~~~ ~~~~~ ~~~~ ~~~~~ ~~ ~~~~~ ~~~~~~~~~~~~, ~~~~~ ~~~ ~~~~~~~~ ~~~~ être considérés comme des White Supremacists.\n« ~~~~~ ~~~~~~, ~~~~ ~~~~~~~~~~ ~~~~~~~ ~~~~ ~~~~~~~~ ~~~ NY Times (~~~ ~~~~~~~) ~~~~~~~ ~~~~~ ~~~~ ~~~ ~~~~~~~ ~~’~~~~~ ~~~~~~~~~~ ~~~ ~~~~~~~. ~~~ m’explique.\n« ~~~~~ ~~’~~~~~ pas antisémite, ni ~~~~~~~~~~ : ~~’~~~~ ~~~~ ~~~~~~~~~ ~~ ~~~ ~~~~~~~~ ~~~ ~~~~ ~~~~~~~ ~~~ ~~~ ~~~~~ ~~~~ ~~~~~ ~~’~~~~~ ~~~~~~~~~~~ ~~~~ ~~~~~~~ ~~~~ “~~~~ ~~~~~~~~~~~~” ~~~ “~~~~ ~~~~~~~~~~~”. ~~~ ~~~~~~~~~, si vous n’êtes ~~~~, ~~ ~~’~~~~~~~~~, ~~~ “White Supremacist”, ~~~ ~~’~~~ ~~~~ ~~~~~~~~~~~~~~ ~~~~ ~~’~~~~~~~~~~~ “~~~~~~ ~~~~~~~~~~~~~” ~~’~~ ~~~~~~~ ~~~~ ~~~~~~~ ~~~~~~ ~~~~~~~~~ ~~~ ~~~~~~~~~~~~~~ ~~~~ ~~~~~~~~~~~~~~, ~~~ ~~~ ~~~~~ ignorer que ces ~~~~~~~~~ ~~~ ~~~~~ ~~~~~~~~~~~ ~~~~~~ ~~~~~~~~~~~ ~~~~~ ~~~ ~~~~~~ ~~~~~~~, ~~~ ~~~~~ ~~~’~~ ~~~ ~~~~ ~~~ ~~~~~~~~~~~~ ~~~~~~~~~ ~~~~~~~~ ~~~ ~~~~~~ ~~~~ ~~~ ~~’~~~ ~~~~~~~ ~~~~~~. ~~~ ficelle rhétorique serait ~~~~~ ~~~~~~~~ ~~~~~~~ ~~~, ~~~ ~~~~~~~~~, ~~~ ~~~~~~~~~~~~ ~~~~~~~ ~~~ ~~~~ ; ~~~~~ ~~~~~~~ ~~~ ~~~~~~~~~ ~~~~ ~~’~~~~ ~~~~ ~~~ ~~~~ ~~~ ~~~~ ~~~~~ ~~’~~~~~~ ~~~~ ~~~ ~~’~~~~ pas non plus, ~~~ ~~~~~~~~~ ~~’~~~ sortir.\n« ~~ ~~~~~ ~~~ ~~~~~~~~ ~~~ ~~~~~ ~~~~ ~~~ ~~~~~~~~ ~~~ ~~’~~~~~~~~ ~~’~~~~ ~~~~ ~~~~~~~~~~~~~ ~~~~~~~~~ ~~ ~~~~~~ ~~~~~~ ; ~~~~~ ~~~~~~ ~~~~~~ ~~~~~ ~~~~~, à tout le moins.\n« ~~’~~~~~~~~ ~~~ ~~~~~~~~~~ ~~~~~~ ~~~ ~~~~~~~ ~~’~~~~ ~~~~~~~~~~ (~~’~~~~~~~~ ~~~~ ~~~ ~~~~ ~~~~~~~~~ ~~~~~~~~ ~~~~~~~ ~~~ ~~~~~~~~~ ~~~~~~~~~~~~~~) ~~~ ~~~~~ ~~~~~~~~ ~~~~ ~~~ ~~~~~~~~ ~~~~ ~~~~~~~~ entre les mains ~~~ ~~~~~~~~~~, ~~~~~ ~~~~~~~~~~~~. (~~~ ~~~~~~~~ ~~~~~ ~~~~~~~~~ ~~~’~~~ ~~~ ~~~~~ ~~~~~ ~~~~~~ ~~~~~ ~~~~~~~~~~ ~~~~ ~~~~~~~~~~~~~, ~~~ ~~~’~~~ ~~’~~~~~ ~~~~ ~~~~~ ~~~~~~~~~ ~~~~ ~~’~~~~~~~~~~~~ ~~ ~~~ haine ; qu’importe, nous ~~~~~~~ ~~~ ~~~~~~ ~~~ ~~~~~~~~~~ officiellement).\n« ~~~~~~ ~~~~~~~~~~~~~~~ : ~~~~~~~~~ ~~~ ~~~~ ~~~~~~~ ~~~ ~~~~~~~~ le ~~~ Times ~~~ ~~~~~ ~~~~~~~~~ ~~~ ~~~~~~ ~~~ ~~~~~~~~ ? ~~~ ~~~~~~~~~ ~~~~~ un paragraphe, quelques ~~~~~~~ ~~~~~~~~~~~ ~~~~~~~~~~~~~ ~~~ ~~~~~ ~~~ ~~~~~~ ? ~~~ ~~~~~~~~~ ~~~~~ ~~~~~~~~ ~~~~~~~~~ ~~~ ~~~ ~~~~~~ ~~~~~~~~~~ ~~~~~~~~ ~~~ ~~~~~~ ~~~ ~~~~~~~~ ~~~ ~~~~~ ~~~~~~~ ~~~~~~~ ~~~ ~~~~~~~~~ revendiquer l’application de ~~~ ~~~~ française.\n« ~~~~~-~~~ ~~~~~ ~~~~~~~~ ~~~~~~ ~~~~~~-~~~~~ ?\n« ~~~~~~~ »\nMe ~~~~~~~ ~~’~~~~ ~~’~~~~~~ ~~~~~ ~~~~~~~~~~, ~~~~~~~~~~~~~~, ~~~~~ ~~’~~~~~~~ ~~~ ~~’~~~~~~~~, ~~~~~~~~~~ ~~~~~~~, ~~~~ ~~’~~ ~~~~ semblé trouver mauvaise ~~’~~~~~ ~~~ ~~~ ~~~~~~~ ~~~ New ~~~~~ Times, ~~~ ~~~~ ~~ ~~~~~ ~~~~~~~ ~~’~~~~~~~~ ~~ ~~~~~~~~~ ~~~ ~~~~~~~~ ~~’~~~~~~~~~. ~~’~~~ ~~~~~ ~~~~~~~ ~~~ ~~~~~~~~ ~~~~ ~~~~~~~~ ~~~ texte suivant :\n« Dear ~~~~~ ~~~ Mesdames,\nThe ~~~~ ~~~~~ Times has ~~~~~~~~~ ~~~~~~~~~~ ~~ “~~~~~~~~~ ~~~~~~~~~” ~~~ ~~~ ~~~~~~~ ~~~ ~~~ ~~~~~~~~~~ ~~~~~~~. ~~~~ ~~~~~~ ~~~~~~~ ~~~ ~~~~~ ~~~ ~~~ ~~~~ ~~ would not contest ~~~~ ~~~~~~ ~~~ ~~~~ ~~~~~~~~~~~ ~~~ ~~~~~~~~~~ ~~~~~~~~~ ~~~~~~~~ ~~~ ~~~ ~~~~ ~~~~ ~~~~~ ~~~~~~~~~~ ~~~~~~~~~~ ~~~. ~~~~ ~~~~~~, ~~~ ~~~~ ~~~~~~ ~~~~~, “~~~~ ~~~~ ~~~~~~~ ~~ Toxic Slogan Promoting ~~~~~~ ~~~~~~~~~~”, ~~~ ~~~~~~~~ ~~~~~~~~~~~. ~~ ~~~~~ ~~~~~~~~ ~~~~ ~~~~~~~~ ~~~~ ~~~~~~ ~~~~~~ ~~~ (~~~~~~~~~~~~) ~~~~ ~~~~~ ~~~~ ~~ ~~~~~~ ~~~~~~~~~~ ~~~~~~~ ~~~ ~~~~~ ~~~ ~~~~~ ~~~~ slightest half-line implying ~~~~ ~~~~~~~~~ ~~~~~~~~ ~~~ “~~~~~~ ~~~~~~~~~~”. ~~~~~ ~~~~ ~~~~~~ ~~~~ ~~~~~ ~~~~~~ ~~~ ~~~~ ~~~~~~~~~~ ~~~ ~~~ ~~~~ ~~~ ~~~~ “~~~~~~ ~~~~~~~” (~~~ ~~~~~ words) The ~~~~~~ Replacement. But neither has ~~~~~ ~~~~~~~, ~~~~~~ ~~ ~~~~~ ~~~~~~~ ~~~ ~~~~~~~~~~ ~~~~ ~~~~~~~~~ ~~~~~~~~~~~~ ~~~~~~~~ ~~~~ ~~~~~~~ ~~~~~~ ~~~ ~~~~~~~ ~~~~ ~~~ ~~~~~~~, ~~~~ ~~~~~~~~~~ ~~~~~~~~~~~~ ~~~ ~~~~~~~~~~~~, white ~~~ otherwise. Those three ~~~~~~ ~~~~ ~~~~~ ~~~~~~~~ ~~~~~ ~~~~~~ ~~~~~~~~~~~~~, ~~~~~ ~~~~ ~~~~~ ~~~~~ ~~~~~ ~~~ ~~~~~ ~~~~ ~~~~~~~~~ ~~~~~~~~ ~~~~~~ ~~~~~~~ ~~~~ ~~~~~~~~~, ~~~~ ~~~~~ ~~~~~ ~~~~ ~~~ ~~~ relation whatever with ~~~~~~ ~~~~~~~~~~~~, ~~~~ ~~~~~~~~ ~~~ ~~. ~~~~~~~~~~ ~~~ ~~~~~~~ ~~~~~~~~ ~~~~ ~~~~~~ ~~~~ ~~~~~ ~~~~~~~~ ~~~~ ~~~~~~~~~~ ~~~~~ ~~~~~~~~~~~ ~~~ ~~~~~. ~~~~~~ ~~~~~, ~~ ~~~~~~~~~ ~~~~ ~~~~~~ that you have ~~~~~~~ ~~~ ~~~~~ ~~~ ~~~~ ~~~~~~ ~~~~~~~~~~ ~~~ ~~~ ~~~~~~~~~ ~~~~~~~~~~~. ~~~~ ~~ ~~~~~~ ~~~~~~~ ~~~~~~~~~~~ ~~~ ~~~~~ ~~~~ ~~~~~~ ~~~~~~~~ ~~~ ~~~~ ~~~~~ ~~~~~~~~, ~~~~~~ ~~~~ lines hereby indicated.\nD’autres ~~~~~~~ ~~’~~~~~~~~~ ~~~~ ~~~~~~~ ~~~~~~~~~~~~ ~~~ ~~~ ~~~~~~~~~~~ ~~~~ ~~~~~~~~ ~~~ ~~~~~~~~~, ~~~~ ~~ ~~~~~~ ~~~~~~ ~~~ ~~~~~~~~~~ ~~ ~~~ ~~~~~~. ~~~~~ ~~’~~~~~~~ ~~~~ ~~~~~~~~, et semble me ~~~~~~~~~~, ~~~~ ~~~~~~~~~ ~~~~~~ ~~’~~~~~~ ~~~~ ~~~~~~ ~~~~~ ~~ ~~~~~~~~ ~~~ ~~~~~~~~~~~~~~ ~~~ ~~~ ~~~~~, ~~~~~~ ~~~’~~~~ ~~~~~~~~~~~ ~~~~ ~~~ ~~~~~ ~~~~~ ~~ ~~~ ~~~~~~~~~. ~~’~~~~~~ ~~’~~~~~~ pas envisagé une ~~~~~~ ~~~~~~~~ ~~~’~~~ ~~~~~~~ ~~ ~~~~~~ ~~~ ~~~ ~~~~~~~~~. ~~~~~ ~~’~~~~~~~ ~~~~ ~~’~~~~~~~, ~~~ ~~~~~~~ ~~~ ~~~~~~~~~~~~~~ ~~~~~~~~~~~, ~~~ ~~~ ~~’~~~~ ~~~~ ~~~~~ ~~ ~~’~~~~~~~ ~~~ ~~~ demander. Néanmoins je ~~~~~~~~ ~~~~ ~~~~~ ~~~~~~~ ~~~~~ ~~~~~~~~~~~~, ~~~~~ ~~~~~ ~~~ ~~~~~ ~~~~~~ ~~~~~~~~~ ~~~~~~~~~ ~~~~~~~~~ ~~ ~~~~ ~~~~~~ ~~~~ ~~~~~~~~ ~~~~ ~~~~~~~~~ ~~~~~~~~~~~, ~~~ ~~~~~~~~~~~ ~~~~~~ ~~~ ~~’~~~~~~~~~~ dans le scrutin — ~~~~~ ~~~~~ ~~~~ ~~~ ~~~~~~~~~~ ~~~~~~~~~ ~~~ ~~~~~~~ ~~~ ~~~~~~~ ~~~~ ~~~~~ ~~~ ~~~~ ~~~ ~~~~~~~. ~~~~~ ~~~’~~~~~~~~~~~~-~~~, ~~~ ~~~~ ~~~~~~~~ ~~~ ~~~~~~~~~ ~~~~~~~~ ~~~~~~~~ ? ~~~~~~ nous n’avons pas ~~~~~~~ ~~~ ~~~~~~~~ ~~~ ~~~~, ~~~ ~~~~~ ~~~~ ~~~ ~~~~~ ~~~ ~~~~~~~~~ ~~~~~ ~~~~~~~~~ ~~~ ~~~~~~~~~~~~~~…\nvoir l’entrée du lundi 23 septembre 2019 et ses 3 images dans Le Jour ni l’Heure


Diforc'hioù etre adstummoù "Sonerezh hengounel Breizh" - Wikipedia\nDiforc'hioù etre adstummoù "Sonerezh hengounel Breizh"\nSonerezh hengounel Breizh (kemmañ)\nStumm eus an 8 Meu 2010 da 18:19\n1 173 okted ouzhpennet , 11 vloaz zo\n→Sonnerezh Breizh Modern\nStumm eus an 8 Meu 2010 da 18:16 (kemmañ)\nLise Diwan (kaozeal | degasadennoù)\n(→Sonerezh Hengounel ha Sonerezh Klasel)\nStumm eus an 8 Meu 2010 da 18:19 (kemmañ) (dizober)\n(→Sonnerezh Breizh Modern)\nE-pad ar bloavezioù 90 an hip-hop breizhad a erru gant [[Manau]].\nHag e-pad ar bloavezhioù 2000 ez eus oberour-sonerienn nevez o tont war-well, evel [[Dom DufF]] ha [[Nolwenn Korbell]], ha war lerc’h [[Gwennyn]].\nSoñjet 'vez dioustu d'ar c’houpladoù bombard/binioù pa 'vez soñjet da sonnerezh Breizh. Memes ma ‘z eo ar binviji se brudet, dreist-holl e Breizh-Izel, ne vez ket implijet nemet an da benveg-mañ.\nGwechall an telenn a oa implijet ivez, dreist-holl gant duked Breizh. Met ne deus ket leusket kalz a roudoù goude mare an duked. E-penn kentañ ar bloavezhioù 1950, Alan Stivell hag e zad Georges Cochevelou, heuliet gant reoù, o deus labouret evit ma vije addigaset er bro. Anavezet eo hiziv an deiz dindan anv an telenn keltieg.\nE-pad an XIXvet kantved, an accordeoñs diatonek hag an treujenn-gaol a zo bet treuzgaset e Breizh. Plijet eo bet an dud gant e ton chalerus ha dre ma c’helle kemmer plas an diskann e-barzh kann ha diskann.\nBinviji all a zo bet hag a zo c’hoaz implijet : ar beuz, ar bielloù, ar violoñs, an treujenn-gaol, Fleüt Iwerzhon, an Dulsimer. N’eus ket pell gitar, hag a oa implijet e-penn kentañ evit heuliañ kanaouennoù (cf. Glenmor) hag implijet war lec’h evit an dañsoù, er fin ez eo implijet gant tud ‘vel Dan Ar Braz, Soïg Sibéril, Jean-Charles Guichen pe Nicolas Quéméner evit c’hoari e-unan.\nAdtapet diwar « https://br.wikipedia.org/wiki/Dibar:MobileDiff/670609 »


Journal de Renaud Camus, jeudi 5 novembre 2020\ncréée le vendredi 6 novembre 2020, 19 h 49\nmodifiée le vendredi 6 novembre 2020, 19 h 52Plieux, jeudi 5 novembre 2020, minuit moins vingt. Le dénouement est venu très vite, après un rallentando inattendu dans la dernière période : Philippe ~~~~~~~ ~~~~ ~~~~~~ ~~~~~ ~~~ ~~~~~ ~~~~~~-~~~~~, ~~~~~~ ~~~~~ ~~ ~~~~~ ~~~~~~~ ~~~ ~~~~~~ mort.\nMardi encore, comme ~~~~-~~~~~ ~~~~~~~~~~ ~~~ ~~~~ ~~~~~~~~~~, ~~~ ~~~~ ~~~~~~~~~ ceci :\n« ~~~~~ ~~~~~ Philippe,\n« recevez-vous ~~~~~~~ ~~~~ ~~~~~~~~~, ~~~~~~~-~~~~~ ~~~ ~~~~~~ ~~~~~~~~~~~~~ ? ~~~ ~~’~~~~~~~. ~~~, ~~~~~~ ~~~ ~~’~~~~~~~, ~~’~~~~ le cas, sachez ~~~~ ~~~ ~~~~~~ ~~ ~~~~~ ~~~~~ ~~~ ~~~~~ ~~~~~~~ ~~~~~~~~~~. ~~~ ~~~~~ ~~~ ~~~~ ~~~~~~~~ ~~~~~~~~~~~~~~~ ~~~~~ ~~~~~~ ~~~~~~ ~~~~~~~~~~~~ ~~~ ~~~~~~~~~~~ ~~ ~~~~ ~~~~~~ ~~ ~~~~~~~~ les années. Je ~~~ ~~~~~ ~~~~~ ~~~~ ~~~ ~~~~~ ~~~~~~~~, ~~~~ ~~~~~~~~~ ~~~ ~~~~~~ ~~~~~~~~~~~~~, ~~~~ ~~~~~~~~~~~~ ~~~ ~~~~~~ ~~~~~~~~~~ ~~~~~~~~~~~, ~~~~~~ ~~~~~ ~~~ ~~’~~~~~~~~~ ~~~~~~~~. ~~~ ~~~~ ~~~~~~ ~~~~~~~~ vous nous quittiez, ~~~~~ ~~~~~~~~~ ~~~~~ ~~~~~ ~~~~ ~~~~~ ~~~ ~~~~~~ ~~~~~ ~~~~~~ ~~~~ ~~~~~~-~~~~~~, ~~~~ ~~~~~ ~~~~~ ~~~~~~~~~ ~~~ ~~~~~~~~~~ ~~~ ~~~~~ ~~~~ ~~~~~~~~~ ~~~~~ ~~~~~~ ~~~~~ ~~~ ~~~~ vous ne laissez ~~~~~~~~~ ~~~~~ ~~~~ ~~’~~~~~~~~~~~~~~ ~~~ ~~~~~~~~~~~ souvenirs.\n« ~~~~~~ ~~~~~~ ~~~ ~~’~~~~~ ~~~ ~~~~~ ~~~ ~~~~~~~~~ ~~~~~~ ~~~~ ~~~~~~~ chagriné,\nCet ~~-~~~~~ ~~~ ~~~~ ~~~~ ~~~~~ doute pas parvenu, ~~~ ~~~~~~ ~~~~~ ~~~~~ ~~~~ ~~~~~~~. ~~~~~ ~~~ ~~’~~~~ ~~~~ ~~~~~~ : ~~~ ~~’~~ ~~~~~~ ~~~ ~~~~~ ~~~’~~~ ~~~ ~~~~. ~~~~~~~~~~~~ ~~~ ~~~ ~~~~~~ ~~~~~~~ ~~’~~~~~~~~~~~~ ~~~~ ~~~ sont pas minces ~~~~~ ~~~ ~~~~~~~~ ~~~~ ~~~ ~~~~~~ ~~~ ~~~~~, ~~~~~ ~~~ ~~~~~~~ ~~~~~~ ~~~~~~ ~~~~~~~~~~~ ~~~~~~ ~~~~~. ~~’~~~~~~~~~ ~~~ ~~’~~~~ ~~~~~~~ ~~~~~~~~ ~~~ ~~~~~~~~. ~~~~~ ~~~~ ~~~~~~~~~~ ~~~~~ était clair, chaleureux, ~~~~~~~~~, ~~~~~~~. ~~~ ~~~ ~~~ ~~~~~~~ ~~’~~~~~~ ~~~~~~~ ~~~~ ~~~~-~~~~~ : ~~~~~~ ~~~ ~~~~ ~~~~~~~~ ~~~’~~~ ~~’~~ ~~~~ ~~~~~~ ~~~ ~~~’~~~ ~~~~~~~ ~~~~~~ ~~~~~, ~~~ ~~~~~ ~~~’~~~ ~~ dites au contraire ~~~~~~ ~~~ ~~~~~~~ ~~~~~~ ~~~~~ ~~~ ~~~ ~~~~~~. ~~~~ ~~~ ~~~~~~~~, ~~~~ ~~~ ~~~~~~~~~~, ~~~~ ~~~ ~~~~~~~~~ ~~~~~~~~~, ~~~~~~ ~~~~~~~~ : ~~~~~ ~~ ~~~~ ~~~~~~~~~~, ~~~~~, ~~~~~~~~, je crois, à ~~~ ~~~~~~~~~~ ~~ ~~~~ ~~~~~~, ~~~ ~~~~ ~~~~~~~ ~~~~~ ~~~~. ~~’~~~~ ~~~~~ ~~~ ~~~~~~~~~~ ~~~ ~~~~ ~~~~~~~~~~~ ~~~~~ ~~~ ~~~ ~~~~~ ~~~ ~~., ~~~ ~~~~~~ ~~~ ~~~~~~ année ; ou lors ~~~ ~~~ ~~~~~ ~~~ ~~~ ~~~~~, ~~~ ~~ ~~ ~~~~ ~~~~ : ~~~~~ ~~~~~ ~~~~ ~~~ ~~~ ~~~~~~~~ ~~~~~~ ~~ ~~~ ~~~~~ ~~~~~ ~~~~ ~~~~~~~~~~ ~~’~~~ ~~~~~~ ~~~ différent. Et sans ~~~~~~ ~~~~-~~~ ~~~~~ ~~~~~~~ ~~~ ~~~~~~ ~~~~ ~~~~~~~~~~ ~~~~~~~~~~~~~ ~~~~~~~~~ ~~~ ~~~~~~~~~~~ ~~~ ~~~~~~~~~ ~~~~~~ ~~~ ~~~~~~~~ ~~~~~~~~~ ~~~~~ ~~~ ~~~~ ~~~~~ ~~~~~~~~ ~~~~~~ ~~~~~~~ ~~~’~~~~~ ~~~ amant fantasque tel ~~~~ ~~., ~~~ ~~~~~ ~~~ ~~~~~ ~~’~~~~ ~~~~~~~~ ~~~~~~ ~~~~~~~~~~~~ ~~~~~~~~~~~ ~~~~~~ ~~~ ~~~~~~~.\nvoir l’entrée du jeudi 5 novembre 2020 et ses 4 images dans Le Jour ni l’Heure


Enez Adak - Wikipedia\nEnez Adak (Adaax en aleouteg) zo unan eus an Inizi Aleout, e krornôg pellañ an Inizi Andreanof, en Alaska. Eno emañ kêr Adak, kreisteisañ kêr Alaska. 711.18 km2 zo dindani, 54.5 km hed ha 35 km led (ar 25vet enez vrasañ e SUA).\nDont a ra an anv eus ar ger adaq, a zo tad en aleouteg.\nMenez[kemmañ | kemmañ ar vammenn]\nAr Menez Moffett, e gwalarn an enez a sav betek 1196 m, erc'h warnañ ar peurvuiañ eus ar bloaz.\nAdtapet diwar « https://br.wikipedia.org/w/index.php?title=Enez_Adak&oldid=1957262 »


Nagorno-Karabac'h - Wikipedia\n(Adkaset eus Republik Nagorno-Karabac'h)\nKan broadel: Azat ou Ankakh Artsakh\nArtsac'h dieub ha dizalc'h\nPalez ar prezidant e Stepanakert\n(ha kêr vrasañ) Stepanakert (Khankendi)\n- Prezidant Arkady Ghoukasyan\n- Kentañ ministr Anushavan Danielyan\n- Referendum 10 Kerzu 1991\n- Disklêriet 6 Genver 1992\n- Anavezet N'eo ket (2)\n- Hollad 4 400 km²\n- istimadur 2013 146 573 ()\n- niveradeg 2010 141 400\n- Stankter 33 ann./km²\nDram (Armenian) (AMD)\n- Hañv (Eur hañv) (UTC+5)\n+374 97 (Karabakh Telecome GSM)\n1: Ar vonreizh a aotre "implij dieub ar yezhoù all implijet gant ar boblañs."\n2: Council on Foreign Relations - Nagorno-Karabakh: The Crisis in the Caucasus\nNagorno-Karabac'h (Armenieg : Լեռնային Ղարաբաղ, Lernayin Gharabagh; azerbaidjaneg: Dağlıq Qarabağ pe Yuxarı Qarabağ; ruseg: Нагорный Карабах, Nagorniy Karabac'h, "Karabac'h-Uhel" pe "Republik Nagorno-Karabac'h") a zo ur rannvro, 4 400 km² he gorread, en Azerbaidjan abaoe an didammerezh a oa bet graet gant gouarnamant Jozef Stalin d'ar mare ma oa bet savet Republik Soviedel Azerbaidjan e 1936. Poblet eo gant Armeniz hag un enklozadur emren e oa dindan ar galloud soviedel, anvet Oblast emren Nagorno-Karabac'h. Aloubet e voe gant lu Republik Armenia ha chomet emren e 1994. Ur Stad dizalc'h eo, met n'eo ket anavezet na gant ar Gumuniezh etrebroadel, na gant Republik Armenia a ro sikour dezhi koulskoude.\n██ Dalc'het gant Azrebaidjan\nE 1922 ez aloubas Lu Ruz an Unvaniezh Soviedel nevez ar C'haokaz ha gouarnamant kreiz an URSS a savas ar Republik treuzkaokaziat. Lakaet e voe un nebeud pastelloù-bro poblet gant Armenianed e-barzh harzoù Republik soviedel Azerbaidjan, Karabac'h uhel en o zouez, ur vro meneziek-kenañ.\nE 1923 e voe savet Karabac'h-Uhel, evel ur rannvro (oblast e rusianeg) emren a voe savet evit an Armenianed a oa o vevañ eno.\nE 1936 e tivizas URSS rannañ ar Republik treuzkaokaziat e teir Stad : Armenia, Azerbaidjan ha Jorjia hep kemmañ statud an oblast emren.\nD'an 10 a viz Kerzu 1991, d'ar mare ma oa URSS o vont war ziskar, e voe aozet ur referendom e Nagorno-Karabac'h hag e pastell-vro Sahumian a zo nes dezhañ. Pa voe asantet gant ar muianiver eus an annezidi e tisklêrias "Republik Nagorno-Karabac'h" he dishualded diouzh Azerbaidjan. Brezel Nagorno-Karabac'h a darzhas etre nerzhioù milourel Nagorno-Karabac'h, harpet gant lu Armenia, ha lu Azerbaidjan. Rannvroioù Azerbaidjan etre Armenia ha Nagorno-Karabac'h zo bet aloubet gant Armeniz ha skarzhet ar boblañs azeri dioute kuit na vefe enklozet ken ar republik dianavezet.\nAbaoe 1994, en tu-hont d'ar pep brasañ eus tachenn Nagorno-Karabac'h emañ e dalc'h homañ 9% pe war-dro eus Azerbaidjan. Homañ ziwezhañ a zalc'h tammoùigoù eus Nagorno-Karabac'h.\n(en) Government of Nagorno Karabakh Republic\nStadoù ar C'haokaz\nRusia • Jorjia • Armenia • Azerbaidjan • Nagorno-Karabac'h • Abc'hazia • Tchetchenia • Osetia ar Su\nAdtapet diwar « https://br.wikipedia.org/w/index.php?title=Nagorno-Karabac%27h&oldid=1812860 »\nKemmoù diwezhañ degaset d'ar bajenn-mañ d'an 6 Kzu 2018, da 11:55.


Edward James Olmos (2006)\nAnv badez William Adama\nLesanv(ioù) Bill, Husky\nLec'h ganedigezh Caprica\nan 12 Trevadenn\nJoseph Adama (tad) †\nEvelyn Adama (mamm) †\nCaroline Adama (kentañ gwreg) †\nLaura Roslin (eil gwreg)\nLee Adama (mab henañ)\nZak Adama (mab yaouankañ) †\nWilliam "Bill" Adama zo un dudenn ijinet e bed ar stirad skinwel Battlestar Galactica doare 2004, zo "Husky" e anv brezel. C'hoariet eo ar roll gant an aktour Edward James Olmos. Anavezet eo dreist-holl evel kabiten ( gant ar renk a gomandant) al lestr-egor brezel Battlestar Galactica. Un adweladenn eo d'an dudenn ar c'homandant Adama e stirad skinwel 1978 Battlestar Galactica ma oa c'hoariet an dudenn gant an aktour Lorne Greene.\nE lesanv, "Husky", a zeufe pe eus e vouezh raouliet, pe eus e nerzh kalon pa oa nevez war ar vicher soudard (keñveriet gant ur c'hi o chilpat) e-pad ar C'hentañ Brezel Cylon.\nGallout a reer gwelet roll kefridioù disheñvel an Amiral Adama pa sav Billy Keikeya un doser e-pad al lodenn "Hero". Setu penaos eo kinniget ar roll:\nD6/21311 – Kentañ kefridi: Strollad nijerien ar Battlestar Galactica\nE4/21312 – Gourc'hemennoù evit ar c'hentañ trec'h war ul lestr brezel cylon pa oa blenier ur Viper e-pad ur c'hefridi brezel\nD5/21314 – Tennet eus ar servij oberiant goude an arsav-brezel\nR6/21317 – Servij evel martolod pont er flodad kenwerzh etretrevadennel\nD1/21331 – Adlakaet er servij er flodad trevadennel\nR8/21341 – Ofiser pennañ : Battlestar Columbia\nC2/21345 – Komandant: Kabiten ar Battlestar Valkyrie\nC2/21348 – Komandant: Kabiten ar Battlestar Galactica\nGoude marv an Amiral Helena Cain, Adama a zo enoret evel Amiral, dre abeg ma'z eus meur a vattlestar neuze. Derc'hel a raio an titl-se memes goude ma distruj an eil Battlestar, ar Battlestar Pegasus.\nAdtapet diwar « https://br.wikipedia.org/w/index.php?title=William_Adama&oldid=1998641 »\nTudennoù Battlestar Galactica\nKemmoù diwezhañ degaset d'ar bajenn-mañ d'an 10 Mez 2022, da 15:24.


Pajenn:Morvan - Buez ar Zent, 1894.djvu/822 - Wikimammenn\nPajenn:Morvan - Buez ar Zent, 1894.djvu/822\nAr gannaded a gavaz ann dra-ze diez, da genta ; mes, p’en devoue ar pab kountet d’ezho ar pez a ioa c’hoarvezet, e plegchont gant joa da volontez Doue, hag e saludchont ho eskop nevez gant ar brasa respet.\nAnn avieler Per a oue eta beleget ha sakret eskop, kaer en devoue klask argila. Prest goude ez eaz da Raveenn, hag eno e oue digemeret gant ann holl evel eunn eal euz ann env. Ann impalaer Valantinian hag he vamm a ioa er gear-ze d’ann ampoent, ha ne rejont ket nebeutoc’h a stad anezhan eged ar re all.\nNe c’houlennaz nemed eunn dra digant tud he eskopti enn eur erruout enn ho zouez, hag ar pez a c’houlennaz eo ma vijent ato fidel da zelaou he gomzou ha da zenti outhan, pe guir en doa kemeret eur garg ker pounner evit labourat da zavetei ho eneou. Neuze ec’h en em lakeaz d’ho c’helenn var ho deveriou a gristen ha var deveriou ho stad dre zarmouniou berr ha sklear. C’houezek hag eiz-ugent euz ar zarmouniou-ze a zo deuet betek ennomp. Ar Zant a alie dreist peb tra ar bobl fidel da dostaat aliez ouz ar zakramanchou. « — Korf Jezuz-Krist, emezhan, a dlefe beza hor magadurez pemdeziek. » Prezeg a rea ive dalc’h-mad var ann ezomm en deuz ann den da bedi ha da ober pinijenn, ha d’ar re n’oant ket krenv aoualc’h da iun epad ar c’horaiz e lavare : « — Grit aluzenn e plas ar iun. »\nD’ar mare-ze, e veze kalz dizurs e Raveenn d’ann deiz kenta euz ar bloaz. Maskaradennou a rede dre ruiou kear enn eur zansal hag enn eur ober a bep seurt arieziou. Mes Per a bignaz er gador, hag a brezegaz gant kement a nerz a enep ar c’hiz fall-ze ma teuaz a benn d’he disc’hrizienna var neat. Setu ama, etouez meur a dra all, petra lavaraz enn he zarmoun. « — Ann nep, emezhan, a fell d’ezhan kemeret he ebat gant ann diaoul er bed-ma n’en devezo ket a berz e euruzdet Jezuz-Krist er bed all. »\nEunn droiad e vankaz he vouez d’ezhan a greiz m’edo o prezeg. Kerkent, e tirollaz kement a voelvan hag a gri fors enn iliz, gant ann dud o c’houlenn pardoun euz ho fec’hejou, m’en devoue ar Zant leac’h da drugarekaat\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/822&oldid=138070 »


Pajenn:Marigo - Buez ar Saent.djvu/195 - Wikimammenn\nPajenn:Marigo - Buez ar Saent.djvu/195\nSant Paul, Escop.\nhanvet Eldut, pehini a oa bet e-unan Disquibi Sant Germen Auxer. En ur scol quer mad, e reas e ber amser ur profil quer bras er squianchou hac er vertuziou ma teuas souden da veza an admiration eus e Væstr, pehini n’er c’honsideras muy nemet evel ur Sant.\nD’an oad a bemzec vloaz en em dennas en un deserz, e pelec’h e cunduas ur vuez angeliq, en ur dremen e oll amser en Oræsoun hac er gontemplation. Goude beza en em zisposet d’an Urzou Sacr, hac o recevet gant ur fervor nevez, e quemeras gantàn daouzec Bælec vertuzus-bras, gant pere e veve en ur santelez admirabl. Celebri a ree bemdez Sacrifiç santel an Oferen gant ur respet hac un devotion dreist-ordinal ; beza ez-oa quer mortifiet ma veve gant un neubeut bara-hey ha dour, hac alies e tremene an deiz heb dibri nac eva.\nAr Roue a Vro-Sauz, o veza clevet ar brud eus e santelez, a c’hoanteas e velet, hac a gassas tud d’e glasq. Ar Sant, pa voa deut e palæs ar Prinç, a brofitas eus an occasion-ze evit proculi gloar Doues hac a reas eno ur mad infinit etouez an Noblanç hac etouez ar bobl, quen dre an exempl eus e vuez santel, quen dre au nerz eus e sarmoniou leun a onction hac a zêl.\nGoudeze, hervez an avertissamant roet dezâ gant un Æl, e tremenas ar mor evil dont e Breiz da brezeg an aviel. Evel m’en devoa ur c’hoar Leanes en ur Gouent var bord ar mor, ne fallas quet dezâ tremen heb e guelet. Goude beza bet ur gonversation santel assambles, e c’hoar a gomsas dezàn eus an diæsamant hac an drouc a ree d’all leaneset ar mor gant e drous hac e dourmant. Ar Sant, o vezâ græt e beden da Zoue, a gommandas d’ar mor en em dennâ, hac abaoue ne zeuas muy bete ar Gouent. Ar zêl ardant en devoa evit silvidiguez an eneou, a reas dezàn chom ur maread-amser e Enes ouessan e pelec’h edo c’hoas cals a dud divadez ; labourat a reas gant e zaouzec Compaignon d’o instrui var ar Mysteriou eus ar Feiz ; o c’honvertissa a eureu dre ar vertuz a roe Doue d’e gomsou, ha dre an nerz eus ar mi-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/195&oldid=134296 »


Dilhad - Wikipedia\nDoareoù dilhad betek 1500\nUr pezh dilhad, pe ur gwisk, zo ur pezh gwiad (pe un danvez moan all) a vez lakaet war ar c'horf, pe en-dro dezhañ, da c'holeiñ un darn anezhañ.\nUr gwiskamant zo ur pezh dilhad peurvuiañ, hag an holl bezhioù dilhad gwisket war ar c'horf a-wechoù.\n3 Abegoù evit gwiskañ dilhad\n3.1 Gwall amzer\nA bep seurt dilhad zo:\nSellet ouzh ar pennad ledanoc'h : Istor an dilhad\nEn amzerioù koshañ e teue an dilhad eus ezhommoù an dud d'en em wiskañ en un doare simpl ha pleustrek. Pelloc'h e teuas levezon ar c'hiz, ken e vez dibabet gwiskañ dilhad pe zilhad evit abegoù sokial.\nWar a seblant e voe implijet kreoñv loened, da gentañ, evit en em wareziñ diouzh an amzer, fall pe vrav. Goude int bet aozet evit aesaat an oberezhioù boutin ha divoutin. Abretoc'h eo deuet aozadur an dilhad un doare evit en em stipañ (en em fichañ brav) ha seul vuioc'h ma vez tro da stagañ bragerizoù warno.\nHervez an oberezhioù ez eus bet fardet dilhad arbennik : dilhad-brezel, dilhad-labour, dilhad-lid, dilhad-sport, etc...\nEn Europa e oa bet emdroadurioù stankoc'h adalek ar XIVvet kantved pa oa kresket live an teknikoù ha pa voe degaset danvezioù nevez diwar gresk an eskemmoù kenwerzhel.\nAbegoù evit gwiskañ dilhad[kemmañ | kemmañ ar vammenn]\nGwall amzer[kemmañ | kemmañ ar vammenn]\nBezañ gwarezet diouzh ar gwallamzer eo an abeg degemeretañ gant an istorourien evit displegañ perak eo bet ijinet an dilhad.\nRestr:Pelze und Felle im Neandertalmuseum - (03).jpg\nPaotr an Neandertal gwisket gant kreoñ\nYenijenn : ar gwiadoù zo doareoù efedus da virout ouzh an aer yen a vont da yenaat ar c'hroc'hen ha da herzel an aer tommet gant gwrez ar c'horf a dreuziñ en-dro seul vuioc'h e chom un nebeud aer e-barzh fibrennoù ar gwiadennoù. Izolus-tre eo an aer-se, p'eo digonduus an aer difiñv. Implijet e vez ar perzh-se pa vez fardet ar gweradurioù doubl.\nHeol : pa lakaont un harz d'ar skinoù uslimestra hag isruz, e kinnig an dilhad ur gwarez ouzh al loskoù hag an taolioù heol). Daskedet e vez ar skinadur hollek gant ar pezhioù-dilhad splann o livioù ken e warezont muioc'h eus ar gwrez.\nGlaveier (glav, erc'h) : gwiadoù ha danvezioù zo a zo anvet "dizintrus" pa lakaont un harz da zour ar glaveier. Ret eo gwareziñ ar c'horf diouzh an dour p'eo hemañ ur fluidenn doug-gwrez a c'hell lakaat pep tra da yenaat.\nMantell-c'hlav japanat kozh\nAdtapet diwar « https://br.wikipedia.org/w/index.php?title=Dilhad&oldid=1875315 »\nKemmoù diwezhañ degaset d'ar bajenn-mañ d'an 15 Mae 2020, da 16:54.


Tried pennad — V - Wikimammenn\nTried pennad — V\nR. Prud’homme, 1903 (p. 97-100)\n◄ Ar c’hezek arab. — Mevelien ar Sultan. — Gar Jaffa En eur garrigel. — Liorzo Jaffa. — Gwe oliv ha kaktus. — Ed ha hei Bered Ramleh. — Traouien an Ouad-Sari ►\nMuioc’h a c’honeer o tastum gwiniz ha hei, evel ma rer e plenen Saron. E ver breman o tornan ’nê… ’kreiz an dachen, n’euz forz pelæc’h eo bet moustret an douar. War al leur-ze e ve astenned an ed. Neuze, e læc’h fustan ’nean gant gwalinier freilh, evit hen dihadan, e laker zaout da gerzet warnan. O vean ma ve kraz an ed, na ve ket goall bell treid al loened o c’houllonteri an toc’had.\nAr plouz a vo drailhet ’benn neuze ; mad e vo, koulskoude, da vean debret. Ar *c’hanvaled, dreist-holl, a rey o bleud gantan. Pac’h efont en tu-bennag gant eur zamm, e vo laket war c’horre eur zac’had pailhur. Digoueet koulz an dibri, e kluchont war an douar, hag e laker gouk ar zac’h tost d’o geno ; d’ê breman da jechan war ar pez a zo ebarz ’vel ma karfont. ’Deuz ket ezom da c’hortoz kerc’h pe foenn evel hon autrone a gezek. Dour zoken na vo ket. Gwir eo nan int ket sec’hedik ha mad eo ze ’vite, rag neblæc’h, koulz laret, na gavfent er vro-man peadra da derri o zec’hed. An Autro Doue, a ra mad kement a ra, an euz laket da vevan en pep bro al loened a *zere outi.\nEur gir breman war gompezen Saron emomp o treuzan breman. Fonnuz eo da rei ed ha hei. Hag a viskoaz eo bet mad da ze. Eur blavez, avad (gallout ’ra bean a ze tri vil vla bennag), na renkaz ket al labourerien kemer kalz a boan ha ’n em drailhan ’vit dastum o ed : toc’haden e-bed da dic’hreunian na zoken plouzen e-bed da droc’han. An tan, eur skubelen garo mar ’zo, an nefoa skubet an ed pa oa o vont da darevi.\nNa vefet ket souezet a ze p’am mo laret d’ac’h e oa ar blenen-man neuze d’ar Filistined hag e veve d’ar c’houlz-ze tost d’ê Samzon, o enebour.\nAdtapet diwar « https://br.wikisource.org/w/index.php?title=Tried_pennad_—_V&oldid=104474 »\nKemmoù diwezhañ degaset d'ar bajenn-mañ d'an 20 Gou 2017, da 13:46.